3. การประกอบธุรกิจของแต่ละสายผลิตภัณฑ์

ปัจจุบัน กลุ่มบริษัทมี 3 ธุรกิจหลัก ได้แก่ 

1. ธุรกิจเพลงและธุรกิจที่เกี่ยวเนื่องกับเพลง ได้แก่ ธุรกิจโชว์บิซ ธุรกิจบริหารศิลปิน 

 และธุรกิจดิจิตอล คอนเท้นท์ 

2. ธุรกิจสื่อ 

3. ธุรกิจภาพยนตร์ 

โดยสามารถสรุปรายละเอียดการประกอบธุรกิจของแต่ละสายผลิตภัณฑ์ได้ดังนี้

1. ธุรกิจเพลง

3.1 ลักษณะผลิตภัณฑ์หรือบริการ

การดำเนินธุรกิจเพลงของบริษัทเป็นการดำเนินงานที่ครบวงจร
คลอบคลุมตั้งแต่การสร้างสรรค์ผลงานเพลง การผลิตเป็นสินค้าเพลงในรูปแบบเทป ซีดี วีซีดี
ไปจนถึงการบริหารจัดเก็บค่าลิขสิทธิ์
นอกจากนี้ในกลุ่มบริษัทยังมีการดำเนินธุรกิจที่ต่อเนื่องมาจากธุรกิจเพลงอีก เช่น ธุรกิจดิจิตอล
ธุรกิจโชว์บิซ และธุรกิจการบริหารศิลปิน เพื่อเป็นการต่อยอดและสนับสนุนธุรกิจเพลงอีกด้วย

การสร้างสรรค์ผลงานเพลง เริ่มจากการแต่งเนื้อร้องและทำนอง การอัดเสียง
ผ่านการเรียบเรียงเสียงประสาน รวมไปจนถึงกระบวนการถ่ายทำมิวสิควีดีโอ
และการตัดต่อภาพจนเป็นผลงานที่สมบูรณ์มีคุณภาพ พร้อมที่จะนำไปผลิตเป็นมาสเตอร์เทปที่สมบูรณ์แบบ
โดยแต่ละค่ายเพลงจะสร้างสรรค์ผลงานในแนวเพลงที่ถนัด
ซึ่งมีความหลากหลายเพื่อครอบคลุมรสนิยมของลูกค้าแต่ละกลุ่ม
โดยกลุ่มบริษัทจัดโครงสร้างการทำการตลาดและประชาสัมพันธ์ของกลุ่มธุรกิจเพลง ออกเป็น 6
กลุ่มซึ่งเน้นแนวเพลงต่างกันไปดังนี้

- แนวเพลง Mainstream

- แนวเพลง Rock

- แนวเพลง Alternative และเพื่อชีวิต

- แนวเพลง Pop / Pop Rock

- แนวเพลง ลูกทุ่ง

- แนวเพลง อินดี้

นอกจากนี้ยังมีกลุ่ม Grammy Big ที่ดูแลการผลิตอัลบั้มเพลงรวมฮิต (Compilation) และกลุ่ม
GMM International
ซึ่งดูแลการดำเนินธุรกิจที่เกี่ยวกับการนำเพลงต่างประเทศเข้ามาจำหน่ายในประเทศไทย
การบริหารจัดเก็บค่าลิขสิทธิ์เพลงไทยในต่างประเทศ
และการบริหารศิลปินของบริษัทในต่างประเทศภายใต้ “ Cross Culture Project ” อีกด้วย

สำหรับ การผลิตและจัดจำหน่ายสินค้าเพลง บริษัท เอ็มจีเอ จำกัดซึ่งเป็นบริษัทในเครือ
ดำเนินธุรกิจรับจ้างผลิตซีดี วีซีดี
เป็นผู้รับผิดชอบในการนำมาสเตอร์เทปที่สมบูรณ์แบบจากกระบวนการสร้างสรรค์เพลง
ไปผลิตเป็นรูปแบบของเทป ซีดี และวีซีดี โดยทางบริษัทจีเอ็มเอ็ม แกรมมี่ จำกัด (มหาชน)
จะทำหน้าที่เป็นผู้จัดจำหน่ายสินค้าทั้งปลีก และส่งผ่านทางหน่วยธุรกิจค้าปลีกของบริษัท (Trading)
โดยหน่วยงานดังกล่าวจะกระจายสินค้าให้แก่ Modern Trade (Discount Store) และ
Traditional Trade (ผู้ค้าส่ง และค้าปลีก) ทั่วประเทศ
รวมทั้งร้านค้าปลีกของบริษัทเองภายใต้ชื่อ Imagine อีกด้วย ในส่วนของฝ่าย trading
นอกจากการขายส่ง และขายปลีกแล้ว ยังดำเนินธุรกิจขายตรง
โดยการส่งพนักงานขายออกไปตามสถานที่ต่างๆ ในกรุงเทพมหานคร เพื่อเสนอขายสินค้า (ซีดี
วีซีดี) ให้กับผู้ที่สนใจอีกด้วย

กลุ่มบริษัทยังดำเนินธุรกิจ บริหารและจัดเก็บค่าลิขสิทธิ์
โดยจัดเก็บค่าลิขสิทธิ์จากผู้ประกอบการภัตตาคาร ร้านอาหาร ร้านค้า สื่อวิทยุ ร้านคาราโอเกะ
ตู้คาราโอเกะ หรือผู้ประกอบการอื่นๆที่นำผลงานเพลงของทางบริษัทไปใช้ในทางการค้า
โดยบริษัทได้รับมอบหมายให้จัดเก็บค่าลิขสิทธิ์ผลงานเพลงของกลุ่มบริษัทและผลงานเพลงของเจ้าของลิขสิทธิ์ที่เป็นบุคคลภายนอกอื่นๆด้วย

นอกจากการดำเนินธุรกิจเพลงที่ครบวงจรดังกล่าว
กลุ่มบริษัทยังได้ดำเนินธุรกิจที่เกี่ยวเนื่องกับธุรกิจเพลงต่างๆ เช่น

-   ธุรกิจบริหารศิลปิน

  หน่วยงาน A RA TIST จะทำการคัดสรรและพัฒนาศิลปินใหม่ และยังดูแลจัดหางานให้กับศิลปิน
  ทั้งในส่วนของ Music และ Non-Music ซึ่งถือเป็นการสนับสนุนธุรกิจเพลงอีกทางหนึ่ง

-   ธุรกิจโชว์บิซ

  เป็นธุรกิจที่ใช้ทรัพยากรทั้งผลงานเพลงและศิลปินที่กลุ่มบริษัทมีอยู่ในการต่อยอดธุรกิจ
  ผ่านทางการจัดโชว์ ในรูปแบบของคอนเสิร์ตหลากหลายรูปแบบ เช่น Theme Concert หรือ
  คอนเสริต์เพื่อโปรโมทอัลบั้ม เป็นต้น

-   ธุรกิจดิจิตอล คอนเท้นท์

  เป็นการนำผลงานเพลงของบริษัทมาพัฒนาเป็นผลงานและบริการในรูปแบบใหม่ๆตามความก้าวหน้าของเทคโนโลยี
  ได้แก่ การ download content เพลงของบริษัทผ่านช่องทางที่หลากหลาย เช่น โทรศัพท์มือถือ
  อินเตอร์เน็ต เป็นต้น

3.2 การตลาดและภาวะการแข่งขัน

3.2.1 นโยบายและลักษณะการตลาด

กลยุทธ์ในการแข่งขัน

-   ผลิตผลงานที่มีคุณภาพและมีความหลากหลายครอบคลุมทุกกลุ่มเป้าหมาย

    กลุ่มบริษัทเน้นการผลิตผลงานเพลงที่มีคุณภาพ นอกจากนี้
    เพื่อให้ผลงานเพลงของบริษัทครอบคลุมทุกกลุ่มเป้าหมาย
    บริษัทได้แบ่งแยกหน่วยงานในการสร้างสรรค์ผลงานเพลงแต่ละแนวออกเป็นกลุ่มเพลง 6
    กลุ่มตามความถนัด ด้วยทีมงานระดับมืออาชีพของวงการเพลงเมืองไทย
    และด้วยความพร้อมทางด้านการแข่งขันและผลิตภัณฑ์ที่หลากหลาย
    รวมทั้งคุณภาพของทีมงานและผลงาน สื่อภาพลักษณ์ที่ดีของศิลปินที่ได้ถ่ายทอดออกไป
    ทำให้ผลงานของบริษัทสามารถสนองตอบต่อความต้องการของผู้บริโภคได้เป็นอย่างดี
    ส่งผลให้ผลงานเพลงของกลุ่มบริษัทสามารถครองส่วนแบ่งการตลาดเพลงในประเทศไทยในทุกกลุ่มเป้าหมายทุกเพศทุกวัย

-   ธุรกิจบันเทิงที่ครบวงจร

    นอกเหนือจากการผลิตผลงานที่มีคุณภาพและมีความหลากหลายออกสู่สายตาผู้บริโภคแล้ว
    กลุ่มบริษัทยังมีโครงสร้างการดำเนินงานที่ครบวงจรสำหรับธุรกิจบันเทิง
    ทั้งในส่วนของการจัดจำหน่ายค้าส่งและปลีกในธุรกิจเพลง การบริหารการตลาดในด้านต่างๆ
    การมีธุรกิจสื่อที่เป็นของตนเอง ทั้งวิทยุ โทรทัศน์ และสิ่งพิมพ์ รวมทั้งธุรกิจ e-business
    ซึ่งถือเป็นสื่อหนึ่งในการโฆษณาประชาสัมพันธ์
    และเป็นช่องทางการจำหน่ายใหม่ที่มีศักยภาพสูงเพื่อจำหน่ายผลงานเพลงของกลุ่มบริษัท
    สิ่งเหล่านี้ทำให้กลุ่มบริษัทมีความได้เปรียบในการแข่งขัน สามารถกำหนดนโยบาย กลยุทธ์
    และวางแผนการตลาดได้อย่างเหมาะสมและมีประสิทธิภาพ
    รวมทั้งการมีต้นทุนการผลิตและโฆษณาประชาสัมพันธ์ที่ต่ำ
    ซึ่งทำให้กลุ่มบริษัทได้รับประโยชน์สูงสุด

-   มีระบบการจัดจำหน่ายที่มีประสิทธิภาพ

  ปัจจุบันบริษัทได้นำระบบซอฟแวร์ที่มีประสิทธิภาพมาใช้กับการจัดจำหน่าย
  ซึ่งเอื้อประโยชน์เป็นอย่างมากในการกระจายสินค้าไปสู่กลุ่มเป้าหมายที่ถูกต้อง
  และทำให้การบริหารสินค้าคงคลังมีประสิทธิภาพมากยิ่งขึ้น ซึ่งในปี 2549
  บริษัทจะเข้าสู่ระบบผลิตระบบขายและระบบบริหารสินค้าคงคลังที่มีประสิทธิภาพเต็มรูปแบบ
  ซึ่งจะทำให้บริษัทสามารถใช้ข้อมูลดังกล่าวเพื่อควบคุมการผลิต วางกลยุทธ์ของร้านค้า
  วางนโยบายทางด้านการตลาด การจัดเก็บ และการบริหารสินค้าคงคลัง
  ได้มีประสิทธิภาพมากยิ่งขึ้นโดยการพัฒนาบนพื้นฐานของระบบงานที่มีชื่อเสียงเป็นอันดับหนึ่งของโลกคือ
  ระบบ SAP
  อันจะทำให้เพิ่มประสิทธิภาพในการบริหารธุรกิจทั้งสายได้มากขึ้นและนำหน้าคู่แข่งในอุตสาหกรรมเดียวกัน

-   มีลิขสิทธิ์เพลงและศิลปินในสังกัดที่สามารถสร้างมูลค่าเพิ่มทางการตลาดในอนาคต

  ในปัจจุบันกลุ่มบริษัทมีผลงานเพลงที่ผลิตในสังกัดเกือบ 20,000 เพลง และศิลปินในสังกัดกว่า
  400 คน ซึ่งนับเป็นสินทรัพย์ที่ทรงคุณค่า โดยเพลงทั้งหมดได้ถูกจัดเก็บไว้ใน Music Library
  ของบริษัทเป็นผลงานที่มีคุณภาพ
  ซึ่งสามารถนำมาผลิตและสร้างสรรค์เป็นผลงานใหม่ในรูปแบบต่างๆ ได้อย่างไร้ขีดจำกัด เช่น
  การรวมอัลบั้มในรูปแบบของคาราโอเกะ การรวมเพลงที่ได้รับความนิยม (Compilation)
  หรือการจัดทำดนตรีขึ้นมาใหม่ โดยใช้เนื้อร้องเดิม เป็นต้น
  ส่วนศิลปินในสังกัดของบริษัทนอกจากการออกอัลบั้มผลงานเพลงตามปกติแล้ว ยังจัดแสดงคอนเสิร์ต
  การรับงานจ้างต่างๆ รวมถึงการเป็น presenter โฆษณาสินค้า และการแสดงต่างๆ
  อย่างต่อเนื่อง
  ซึ่งทั้งหมดล้วนเป็นช่องทางในการสร้างรายได้ให้แก่บริษัทอย่างมีนัยสำคัญมาโดยตลอด

ลักษณะลูกค้าและกลุ่มลูกค้าเป้าหมาย

  ลูกค้าของสินค้าเพลงในรูปแบบของ เทป ซีดี และวีซีดีนั้นสามารถแบ่งได้เป็น 2 ประเภทหลักๆ
  คือ Modern Trade (Discount Store) และ Traditional Trade
  (ผู้ค้าส่งและผู้ค้าปลีก) โดยในช่วง 3 ปีที่ผ่านมา มีสัดส่วนการขายให้แก่ลูกค้ารายใหญ่ 10
  รายแรกดังนี้

  หน่วย : ร้อยละ

  -------------------------------- --- ----------- ----------- -----------
                                       2548        2549        2550

  รายได้รวมกันของลูกค้า 10 รายแรก          29.34       38.06       43.68
  -------------------------------- --- ----------- ----------- -----------

  ส่วนลูกค้าของการจัดเก็บค่าลิขสิทธิ์เพลงนั้น สามารถแบ่งได้เป็น 3 กลุ่มหลักๆ ได้แก่
  ร้านคาราโอเกะ ร้านอาหาร และผู้ประกอบการอื่นๆเช่น สถานีวิทยุ, สายการบิน,
  ห้างสรรพสินค้า

  ในระยะ 3 ปีที่ผ่านมาไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ 30

การจำหน่ายและช่องทางการจำหน่าย

  สินค้าเพลงในรูปแบบของ เทป ซีดี และวีซีดีจะถูกจัดจำหน่ายผ่าน Modern Trade (Discount
  Store) และ Traditional Trade (ผู้ค้าส่งและผู้ค้าปลีก) ทั่วประเทศ
  คิดเป็นสัดส่วนประมาณร้อยละ 40 และ 60 ของยอดขาย ตามลำดับ โดยมีรายละเอียด ดังนี้

1)  Modern Trade (Discount store)

    รวมถึง เทสโก้-โลตัส คาร์ฟูร์และบิ๊กซี ซึ่งมีสาขาอยู่ทั่วประเทศเกือบ 400 สาขา

2)  Traditional Trade

-   ผู้ค้าส่ง ปัจจุบันกลุ่มบริษัทมีกลุ่มลูกค้าประเภทผู้ค้าส่งรายใหญ่ประมาณ 20 ราย
    กระจายอยู่ทั่วกรุงเทพฯ และต่างจังหวัด
    โดยทางกลุ่มผู้ค้าส่งจะทำการกระจายสินค้าไปยังผู้ค้าปลีก
    หลังจากนั้นก็จะผ่านช่วงต่อไปยังร้านค้าแผงเทปรายย่อยทั่วประเทศซึ่งมีอยู่ประมาณ 1,500
    ราย

-   ผู้ค้าปลีก เป็นการกระจายสินค้าโดยจัดจำหน่ายผ่านไปยังร้านค้าปลีกทั่วไป
    และร้านค้าปลีกประเภทสะดวกซื้อ เช่น 7-Eleven ปั๊มน้ำมัน ซึ่งมีสาขาอยู่ทั่วประเทศเกือบ
    4,000 สาขา รวมทั้งการค้าปลีกของกลุ่มบริษัทเป็นร้าน Imagine
    ซึ่งตั้งอยู่ในซูเปอร์สโตร์ชั้นนำ
    โดยมีวัตถุประสงค์เพื่อกระจายสินค้าสู่มือผู้บริโภคได้ทั่วถึงและรวดเร็วขึ้น
    และเป็นการปรับเปลี่ยนช่องทางการจำหน่ายให้เหมาะสมกับสภาพตลาดค้าปลีกในปัจจุบัน โดย
    ณ วันที่ 31 ธันวาคม 2550 บริษัทมีร้าน Imagine อยู่ทั้งสิ้น 60 สาขา
    นอกจากนี้บริษัทยังเพิ่มช่องทางการกระจายสินค้า โดยการจัดตั้งหน่วย Mobile
    ซึ่งจะกระจายอยู่ในงานสินค้าและตามแหล่งช้อปปิ้งต่างๆ

  3.2.2 สภาพการแข่งขัน

  ในปี 2550 ที่ผ่านมา
  ธุรกิจเพลงมีการเปลี่ยนแปลงไปจากความก้าวหน้าของเทคโนโลยีที่เกี่ยวข้อง
  ทำให้เกิดช่องทางในการขายและรูปแบบบริการใหม่ๆ
  ผู้ประกอบการต่างๆแข่งขันกันในการสร้างมูลค่าเพิ่มจากการขายอัลบั้มเพลงตามปกติ
  เช่นขายลิขสิทธิ์เพลงสำหรับการให้บริการเสียงเพลงระหว่างรอสาย (Caller Ring)
  การดาวน์โหลดเพลงแบบเพลงเดียว และ การดาวน์โหลดเพลงทั้งอัลบั้ม
  การสมัครเป็นสมาชิกรายเดือนเพื่อได้รับสิทธิในการดาวน์โหลดเพลงเพื่อฟังแบบไม่จำกัดจำนวนเพลงในแต่ละเดือน
  หรือการฟังเพลงผ่านอินเตอร์เน็ต
  นอกจากนั้นยังมีการแข่งขันในการพัฒนาธุรกิจอื่นๆที่เกี่ยวข้องกับธุรกิจเพลง เช่นธุรกิจบริหารศิลปิน
  เพื่อสร้างมูลค่าเพิ่มให้กับทั้งศิลปินและผลงานเพลง

  ส่วนแบ่งการตลาดและขนาดของคู่แข่งขัน

  ตลาดเพลงในประเทศไทยสามารถแบ่งออกเป็น 2 ประเภทใหญ่ ได้แก่ เพลงไทย
  และเพลงสากล โดยคิดเป็นสัดส่วนประมาณร้อยละ 90 และร้อยละ 10 ตามลำดับ
  โดยในส่วนของเพลงไทยยังแบ่งออกได้เป็นอีก 2 ประเภท คือ เพลงไทยสากล
  และเพลงไทยลูกทุ่ง
  โดยเพลงไทยสากลจะมีการพัฒนาแนวดนตรีอย่างหลากหลายและเปลี่ยนแปลงไปตามยุคตามสมัย
  ในขณะที่แนวเพลงไทยลูกทุ่งจะไม่ค่อยมีการเปลี่ยนแปลงมากนัก
  ส่วนใหญ่มักเป็นการนำเนื้อร้องเพลงเก่าซึ่งเป็นอมตะมาเปลี่ยนทำนองดนตรีใหม่ให้ทันสมัยมากขึ้น
  หรือบางอัลบั้มก็มีการแต่งเนื้อร้องและทำนองเพลงใหม่

  สำหรับส่วนแบ่งทางการตลาดของธุรกิจเพลงของบริษัท
  สามารถคิดเป็นสัดส่วนการครองส่วนแบ่งการตลาดสำหรับธุรกิจเพลงไทยได้ประมาณร้อยละ 65
  โดยบริษัทเป็นผู้นำทั้งในส่วนของเพลงไทยสากลและเพลงลูกทุ่ง
  ในปัจจุบันบริษัทมีคู่แข่งโดยตรงเพียง 1 บริษัทเท่านั้น ที่มีกลุ่มลูกค้าเป้าหมายที่ใกล้เคียงกัน

  แนวโน้มภาวะอุตสาหกรรมและการแข่งขัน

  สำหรับแนวโน้มในปี 2550 บริษัทคาดว่าการแข่งขันจะมีความรุนแรงเพิ่มขึ้น
  ในแง่ของความพยายามจากผู้ประกอบการในการสร้างสรรค์ความแปลกใหม่
  และความหลากหลายเพื่อนำเสนอผลงานสู่ผู้บริโภค รวมถึงมีการแบ่งกลุ่มเป้าหมายโดยมี
  segmentation ที่ชัดเจนขึ้น
  นอกจากนี้ยังจะเป็นการแข่งขันกันในแง่ของการขยายช่องทางในการสร้างรายได้ใหม่ๆ
  ที่เป็นการใช้ประโยชน์จาก Music Library และศิลปินในสังกัดของตน ดังที่กล่าวถึงข้างต้น
  รวมถึงการใช้ประโยชน์จากเทคโนโลยีใหม่ๆ ที่จะเกิดขึ้นในอนาคต
  ซึ่งรวมถึงการพัฒนาประสิทธิภาพของเครื่องลูกข่ายโทรศัพท์มือถือเอง
  ที่จะเอื้อประโยชน์ต่อการแปลงผลงานเพลงต่างๆ ให้อยู่ในรูปแบบดิจิตอล
  ซึ่งจะทำให้การดาวน์โหลด Digital Content จากผู้ใช้โทรศัพท์มือถือจะไม่จำกัดอยู่เพียงแค่
  Ringtone ภาพ หรือ Picture Message เท่านั้นแต่จะรวมถึงการดาวน์โหลดเพลงโดยตรง
  หรือผู้ประกอบการให้บริการ broadband ก็มีการพัฒนาระบบ internet
  ซึ่งจะทำให้ผู้ใช้สามารถดาวน์โหลดผลิตภัณฑ์ต่างๆได้สะดวก และรวดเร็วขึ้น
  รวมถึงเกมส์ออนไลน์ต่างๆ
  และปัจจัยสำคัญที่จะเป็นตัวกำหนดความสำเร็จของผู้ประกอบการแต่ละรายในอนาคต ก็คือ
  content ที่มีอยู่ ซึ่งคือขนาด และคุณภาพของ Music Library และ
  ศิลปินในสังกัดที่จะสามารถนำมาใช้ประโยชน์ได้อย่างไม่มีขีดจำกัด

  3.3 การจัดหาผลิตภัณฑ์หรือบริการ

  3.3.1 การจัดให้ได้มาซึ่งผลิตภัณฑ์เพื่อจำหน่าย

  องค์ประกอบสำคัญในการสร้างสรรค์และจัดจำหน่ายผลงานเพลงมีดังนี้

  1) เนื้อร้องและทำนอง

  บริษัทมี Producer
  บุคลากรฝ่ายผลิตเพลงที่มีความสามารถที่ทำหน้าที่ผลิตผลงานที่มีคุณภาพและมีถนัดในแนวเพลงที่หลากหลาย
  โดยมีบุคลากรที่เกี่ยวกับการสร้างสรรค์เพลงทั้งหมด 203 คน
  นอกจากนี้ยังมีผลงานเพลงอีกประมาณเกือบ 20,000 เพลงที่เป็นลิขสิทธิ์ของบริษัท อยู่ใน Music
  Library
  ซึ่งเป็นผลงานเพลงที่มีคุณภาพสามารถนำมาผลิตและสร้างสรรค์เป็นผลงานใหม่ในรูปแบบต่างๆได้

  2) ศิลปิน

  มีศิลปินมากมายทั้งชาย หญิงและกลุ่มศิลปิน ณ สิ้นปี 2548 บริษัทมีศิลปินในสังกัดมากกว่า 280
  หน่วย รวมทั้งหมดมากกว่า 400 คน

  3) สตูดิโอ

  มีห้องอัดเสียง และห้องตัดต่อ บริหารโดยบริษัท จีเอ็มเอ็ม สตูดิโอ จำกัด
  ซึ่งเน้นการควบคุมคุณภาพการผลิตทั้งมาสเตอร์เพลงและรายการโทรทัศน์ต่างๆ

  4) โรงงาน คลัง และศูนย์กระจายสินค้า

  กลุ่มบริษัทมีโรงงาน คลังสินค้าและศูนย์กระจายสินค้าบันเทิง (Distribution Center)
  ตั้งอยู่เลขที่ 36/1, 36/5 สุขุมวิท 69 แขวงพระโขนงเหนือ เขตวัฒนา กรุงเทพฯ
  มีพื้นที่ใช้สอยรวมทั้งสิ้น 6,606 ตารางเมตร ซึ่งกำลังการผลิตเทปเพลง ซีดี และ วีซีดี
  พร้อมทั้งปริมาณการผลิตจริงในระยะ 3 ปี ย้อนหลังเป็นดังนี้

  --------------------------------- ------------ ------------ ------------
  เทป                               ปี 2548       ปี 2549       ปี 2550

  กำลังการผลิตเต็มที่ (หน่วย)             38,232,000   38,232,000   38,232,000

  ปริมาณการผลิตปกติ * (หน่วย)           12,744,000   12,744,000   12,744,000

  ปริมาณการผลิตจริง** (หน่วย)           5,402,441    2,404,950    1,313,727

  อัตราการใช้กำลังการผลิต (ร้อยละ)       14.13        6.29         3.44

  อัตราเพิ่มของปริมาณการผลิต (ร้อยละ)     (22)         (55)         (45)

  จำนวนกะที่สามารถผลิตเต็มที่ (กะ)        2.0          2            2

  จำนวนกะที่ผลิตปกติ (กะ)               2.0          2.0          2

  จำนวนกะที่ผลิตจริง (กะ)               0.4          0.2          0.1
  --------------------------------- ------------ ------------ ------------

  --------------------------------- ------------ ------------ ------------
  ซีดี                                ปี 2548       ปี 2549       ปี 2550

  กำลังการผลิตเต็มที่ (หน่วย)             12,744,000   12,744,000   12,744,000

  ปริมาณการผลิตปกติ * (หน่วย)           10,195,200   8,920,800    8,920,800

  ปริมาณการผลิตจริง (หน่วย)             8,017,579    7,920,435    7,878,939

  อัตราการใช้กำลังการผลิต (ร้อยละ)       62.91        62.15        61.82

  อัตราเพิ่มของปริมาณการผลิต (ร้อยละ)     (14)         (1.2)        (0.5)

  จำนวนกะที่สามารถผลิตเต็มที่ (กะ)        2.0          2            2

  จำนวนกะที่ผลิตปกติ (กะ)               1.1          1.1          1.1

  จำนวนกะที่ผลิตจริง (กะ)               0.9          0.9          0.9

                                                              
  --------------------------------- ------------ ------------ ------------

  --------------------------------- ------------ ------------ ------------
  วีซีดี                               ปี 2548       ปี 2549       ปี 2550

  กำลังการผลิตเต็มที่ (หน่วย)             19,116,000   19,116,000   19,116,000

  ปริมาณการผลิตปกติ* (หน่วย)            15,292,800   16,567,200   16,567,200

  ปริมาณการผลิตจริง (หน่วย)             15,807,551   14,266,720   12,172,014

  อัตราการใช้กำลังการผลิต (ร้อยละ)       82.69        74.63        63.67

  อัตราเพิ่มของปริมาณการผลิต (ร้อยละ)     14           (10)         (15)

  จำนวนกะที่สามารถผลิตเต็มที่ (กะ)        2.0          2.0          2.0

  จำนวนกะที่ผลิตปกติ (กะ)               1.0          1.2          1.2

  จำนวนกะที่ผลิตจริง (กะ)               1.0          0.9          0.7
  --------------------------------- ------------ ------------ ------------

  * ณ เวลาการผลิตปกติ 8 ชั่วโมงต่อวัน

  ** อัตราการผลิตเทปลดลงต่อเนื่องและมีสาระสำคัญ
  เนื่องจากแนวโน้มความต้องการของผู้บริโภคในผลิตภัณฑ์รูปแบบเทปลดลงจากการความก้าวหน้าด้านอุปกรณ์เครื่องเสียงและเทคโนโลยี
  อย่างไรก็ตามบริษัทยังดำเนินงานสายการผลิตนี้
  เพื่อรองรับสินค้าประเภทเพลงลูกทุ่งและสินค้าเพลงที่เน้นตลาด Mass

รายชื่อศิลปินที่มียอดจำหน่ายสูงสุด 10 อันดับแรก

+---+--------------+------+-----------------+-----+------------+------+
| ล | ปี 2548       |      | ปี 2549          |     | ปี 2550     |      |
| ำ |              |      |                 |     |            |      |
| ด |              |      |                 |     |            |      |
| ับ |              |      |                 |     |            |      |
+===+==============+======+=================+=====+============+======+
|   | ชื่อศิลปิน       | ส    | ชื่อศิลปิน          | สัด  | ชื่อศิลปิน     | ส    |
|   |              | ัดส่วน |                 | ส่วน |            | ัดส่วน |
+---+--------------+------+-----------------+-----+------------+------+
| 1 | ต่าย อรทัย     | 8    | ต่าย อรทัย ดาบคำ  | 5.  | ต่าย อรทัย   | 7    |
| . | ดาบคำ        | .57% |                 | 81% | ดาบคำ      | .95% |
+---+--------------+------+-----------------+-----+------------+------+
| 2 | ธงชัย         | 6    | ศิริพร อำไพพงษ์    | 5.  | ตั๊กแตน ชลดา | 4    |
| . | แมคอินไตย์     | .78% |                 | 34% |            | .36% |
+---+--------------+------+-----------------+-----+------------+------+
| 3 | พลพล         | 5    | ธงชัย แมคอินไตย์   | 5.  | นิติพงษ์      | 4    |
| . | พลกองเส็ง     | .22% |                 | 01% | ห่อนาค      | .02% |
|   |              |      |                 |     |            |      |
|   |              |      |                 |     | (Project)  |      |
+---+--------------+------+-----------------+-----+------------+------+
| 4 | 10 ปี แกรมมี่   | 5    | พั้นซ์ – วรกาญน์    | 3.  | Golf-Mike  | 3    |
| . | โกลด์         | .09% |                 | 59% |            | .92% |
+---+--------------+------+-----------------+-----+------------+------+
| 5 | วง Bodyslam  | 4    | เสก – เสกสรร    | 3.  | รวมฮิต ลูกทุ่ง | 3    |
| . |              | .09% |                 | 52% |            | .86% |
|   |              |      | ศุขพิมาย          |     | Project    |      |
+---+--------------+------+-----------------+-----+------------+------+
| 6 | ศิริพร อำไพพงษ์ | 3    | อัสนี&วสันต์ โชติกุล  | 3.  | สลา คุณาวุฒิ  | 3    |
| . |              | .06% |                 | 35% |            | .14% |
+---+--------------+------+-----------------+-----+------------+------+
| 7 | เสก – เสกสรร | 2    | วง CLASH        | 3.  | ไผ่ พงศธร   | 2    |
| . |              | .99% |                 | 25% |            | .83% |
|   | ศุขพิมาย       |      |                 |     |            |      |
+---+--------------+------+-----------------+-----+------------+------+
| 8 | พั้นซ์ – วรกาญน์ | 2    | พี สะเดิด         | 2.  | ธงชัย       | 2    |
| . |              | .98% |                 | 79% | แมคอินไตย์   | .71% |
+---+--------------+------+-----------------+-----+------------+------+
| 9 | วง           | 2    | ปาล์มมี่ อีฟ        | 1.  | วง         | 2    |
| . | Peacemaker   | .85% | ปานเจริญ         | 82% | Bodyslam   | .60% |
+---+--------------+------+-----------------+-----+------------+------+
| 1 | Best of the  | 2    | Best of the     | 1.  | วง Clash   | 2    |
| 0 | Year Project | .75% | Year Project    | 72% |            | .56% |
| . |              |      |                 |     |            |      |
+---+--------------+------+-----------------+-----+------------+------+
|   | รวม          | 44   | รวม             | 36  | รวม        | 3    |
|   |              | .38% |                 | .2% |            | 5.4% |
+---+--------------+------+-----------------+-----+------------+------+

  จะเห็นได้ว่าศิลปินของบริษัทเป็นศิลปินที่ได้รับความนิยมยาวนาน
  และมีกลุ่มศิลปินรุ่นใหม่ในกลุ่มเพลงแนวต่างๆที่ได้รับความนิยมในอัตราที่สูงเช่นกัน

  3.3.2 จำนวนผู้จำหน่ายวัตถุดิบ

  วัตถุดิบที่ใช้ในการผลิต เทป ซีดี และ วีซีดี ได้แก่ เม็ดพลาสติก สี และ แลคเคอร์ เป็นต้น
  ซึ่งส่วนใหญ่เป็นวัตถุดิบที่จัดหาได้ภายในประเทศและมีปริมาณการใช้ในแต่ละปีใกล้เคียงกัน
  โดยกลุ่มบริษัทมีความสัมพันธ์อันดีระหว่างผู้จำหน่ายวัตถุดิบแต่ละราย
  จึงทำให้ไม่มีปัญหาในการจัดหาวัตถุดิบ นอกจากนี้
  เนื่องจากผู้ประกอบการที่ผลิตวัตถุดิบต่างๆมีจำนวนมากรายในประเทศ
  ดังนั้นกลุ่มบริษัทจึงสามารถจัดหาวัตถุดิบต่างๆ ได้จากผู้จัดจำหน่ายรายอื่นได้เช่นกัน
  ทั้งนี้การบริหารวัตถุดิบจะสอดคล้องกับคำสั่งการผลิตเป็นสำคัญ
  ในกรณีที่ความต้องการของปริมาณสินค้าเป็นจำนวนมากหรือเครื่องจักรที่ใช้ในการผลิตเกิดชำรุดหรืออยู่ระหว่างแก้ไข
  กลุ่มบริษัทจะว่าจ้างผู้ผลิตรายอื่นทดแทน
  ภายใต้สัญญารักษาความลับที่รัดกุมเพื่อป้องกันการลักลอบทำซ้ำ

  3.3.2 ผลกระทบต่อสิ่งแวดล้อม

  - ไม่มี -

  3.4 งานที่ยังไม่ได้ส่งมอบ

-ไม่มี –

2. ธุรกิจสื่อ

  ธุรกิจสื่อประกอบไปด้วย 4 ธุรกิจหลักได้แก่ ธุรกิจวิทยุ ธุรกิจโทรทัศน์ ธุรกิจสิ่งพิมพ์
  และธุรกิจสร้างสรรค์และบริหารกิจกรรมทางการตลาด

  ธุรกิจวิทยุ

  3.1 ลักษณะผลิตภัณฑ์หรือบริการ

    ผลิตภัณฑ์หลักของธุรกิจวิทยุ คือ
    การผลิตรายการวิทยุเพื่อออกอากาศผ่านสถานีวิทยุกระจายเสียง
    โดยการเข้าร่วมประมูลเวลาจัดรายการวิทยุในระบบเอฟเอ็มจากสถานีวิทยุต่างๆ
    เพื่อนำมาประกอบธุรกิจในเชิงพาณิชย์ โดยในปี 2550 กลุ่มบริษัท
    มีรายการวิทยุของกลุ่มบริษัททั้งสิ้น 4รายการ โดยแยกได้ดังนี้

    รายการที่ดำเนินการอยู่ ณ 31 ธันวาคม 2550

+--------------+----------------+-----------------+-------------------+
|   สถานีวิทยุ    |   วัน /         |   ลักษณะรายการ   |   กลุ่มเป้าหมาย      |
|              |                |                 |                   |
|              |  เวลาออกอากาศ/ |                 |                   |
|              |   รัศมีครอบคลุม   |                 |                   |
+==============+================+=================+===================+
|   F.M. 106.5 |   ทุกวัน ตลอด 24 | รายการวิทยุย      |   กลุ่มคนทำ         |
|   MHz.       |   ชั่วโมง /      | อดนิยมของคนทำงาน | งานทั้งชายและหญิงอายุ |
|              |                | ที่เปิดเพลงเพราะ   |   35 ปีขึ้นไป        |
|   Green Wave |   กรุงเทพฯ      | และม            |                   |
|              |   ปริมณฑล       | ีกิจกรรมดีๆเพื่อสังคม |                   |
|   []         |   เพชรบุรี       |                 |                   |
|              |   ประจวบคีรีขันธ์  |                 |                   |
+--------------+----------------+-----------------+-------------------+
|   F.M. 94.0  |   ทุกวัน ตลอด 24 | คลื่นบันเทิงอันดับ 1  |   วัยรุ่นและคนทำงาน  |
|   MHz.       |   ชม.          | คลื่นแรก          |   อายุระหว่าง 18-30 |
|              |                | และคลื่น          |   ปี               |
|   EFM        |   กรุงเทพฯ      | เดียวในประเทศไทย |   ที่ชื่นชอบความทันสมัย |
|              |   ปริมณฑล       |                 |   และติดตามข่า      |
|   (          |   อ่างทอง       |                 | วคราวความเคลื่อนไหว |
| เดิมออกอากาศที่ |   กาญจนบุรี      |                 |   (Trend)         |
|              |                |                 |                   |
|   คลื่น F.M.   |   ชลบุรี         |                 |  ในแวดวงบันเทิงต่างๆ |
|   93.5 MHz.  |   (บางส่วน)     |                 |                   |
|   )          |   และราชบุรี     |                 |                   |
|              |                |                 |                   |
|   []         |                |                 |                   |
+--------------+----------------+-----------------+-------------------+
|   F.M. 91.5  |   ทุกวัน ตลอด 24 | รายการว         | วัยรุ่นทั้งชายและหญิง   |
|   MHz.       |   ชั่วโมง /      | ิทยุยอดนิยมของวัยรุ่น | อายุระหว่าง 15 ปี ถึง |
|              |                | และคนรุ่นใ        | 24 ปี              |
|   Hot Wave   |   กรุงเทพฯ      | หม่ที่ชอบความทันสมัย |                   |
|              |   ปริมณฑล อยุธยา | ไม่จำเจ          |                   |
|   []         |   สระบุรี        |                 |                   |
+--------------+----------------+-----------------+-------------------+
|   F.M. 89.0  |   ทุกวัน ตลอด 24 | รายการว         |   กลุ่มค            |
|   MHz.       |   ชั่วโมง /      | ิทยุที่เปิดเพลงเพราะ | นทำงานทั้งชายและหญิง |
|              |                | ฟังง่ายๆ สบายๆ    |   อายุระหว่าง 24 ปี  |
|   Banana FM  |   กรุงเทพฯ      | ทั้งเพล           |   ถึง 34 ปี         |
|   [1]        |   ปริมณฑล       | งไทยและเพลงสากล |                   |
|              |                | ในสไตล์ Easy     |                   |
|   []         |   ชลบุรี         | Listening       |                   |
|              |                | โดยเน้นการเปิด    |                   |
|              |                | เพลงเพราะต่อเนื่อง |                   |
+--------------+----------------+-----------------+-------------------+

รายละเอียดรูปแบบรายการของแต่ละสถานีวิทยุ

  สถานีวิทยุ : F.M. 106.5 MHz. (Green Wave) คณะกรรมการกิจการโทรคมนาคมแห่งชาติ

  Green Wave คือ รายการวิทยุที่ได้รับความนิยมสูงสุด ในกลุ่มผู้ฟังคนทำงาน
  ที่ชื่นชอบเพลงเพราะ ฟังสบาย จากทุกยุคทุกสมัย
  เป็นผู้นำในการนำเสนอรูปแบบรายการวิทยุที่ส่งเสริมจิตสำนึกที่ดี
  เกี่ยวกับสิ่งแวดล้อมยาวนานมากว่า 16 ปี พร้อมทั้งนำเสนอเพลงดีๆ
  กับความรู้สึกดีๆผ่านเนื้อหาและกิจกรรมต่างๆในรายการที่เข้ากับ Lifestyle ของคนยุคใหม่
  ไม่ว่าจะเป็นเรื่องการพักผ่อน ความบันเทิง การออกกำลังกาย การดูแลสุขภาพ
  การพัฒนาตัวเองในด้านต่างๆ เพื่อคุณภาพชีวิตที่ดีของทุกคน

  สถานีวิทยุ : F.M. 94.0 MHz. (EFM) สถานีวิทยุกองทัพบก

  94 EFM “Great Gossip Great Music” คือ คลื่นบันเทิงอันดับ 1
  คลื่นแรกและคลื่นเดียวในประเทศไทย เป็นคลื่นเดียวบนหน้าปัดวิทยุ ที่มีเหล่า Celebrity DJ.
  มาคอยอัพเดทเรื่องราวข่าวสาร Gossip ในวงการบันเทิง
  พร้อมเปิดเพลงไพเราะ0ให้ได้ฟังกันตลอด 24 ชม. โดยผู้ฟังจะได้ฟังเรื่องราว
  ข่าวคราวความเคลื่อนไหวต่างๆจากปากของบรรดาศิลปิน ดารานักร้อง
  และคนดังในวงการบันเทิง ตัวจริง เสียงจริงก่อนใคร นอกจากนี้ 94 EFM
  ยังเป็นรายการที่รวบรวมเรื่องราวและกิจกรรมที่ทันสมัย อินเทรนด์
  โดยเปิดโอกาสให้ผู้ฟังได้เข้ามาสัมผัส ร่วมทำกิจกรรมกับเหล่าศิลปิน
  ดารานักร้องและคนดังในวงการบันเทิงแบบใกล้ชิด ในแบบที่ไม่มีคลื่นวิทยุอื่นทำได้

  สถานีวิทยุ : F.M. 91.5 MHz. (Hot Wave) สถานีวิทยุยานเกราะ

  Hot Wave คือ คลื่นวิทยุที่อยู่คู่กับคนฟังวัยรุ่นมานานกว่า 16 ปี
  เป็นรายการวิทยุยอดนิยมของวัยรุ่นและคนรุ่นใหม่ที่ชอบความทันสมัย ที่รวบรวมเรื่องราวทันสมัย
  สำหรับวัยรุ่นโดยเฉพาะ เป็นศูนย์กลางของความทันสมัย อินเทรนด์ มีสีสัน ไม่หยุดนิ่ง
  ทั้งความบันเทิงและความรู้ รวมถึงเรื่องราวที่เป็นกระแสอยู่ในขณะนั้น
  ซึ่งทำให้ไม่พลาดทุกความเคลื่อนไหว โดยเป็นรายการที่เปิดเพลงตลอด 24 ชม. ทั้งเพลงไทย
  สากล เอเชีย ทั่วทุกมุมโลก ที่ใหม่ที่สุด ร้อนที่สุด ก่อนใครบนหน้าปัดคลื่นวิทยุ
  รวมถึงเป็นคลื่นแรกในการเปิดอัลบั้มและการให้สัมภาษณ์ของศิลปินทุกกลุ่ม
  และรวมทุกกิจกรรมที่โดนใจ ทันสมัย ไม่ซ้ำแบบใคร ไม่ว่าจะเป็นคอนเสิร์ต หรือทริปทั้งใน –
  นอกประเทศ อีกทั้งยังมีดีเจ. ที่เป็นผู้นำเทรนด์ และสร้างความบันเทิง เปิดเพลงเพราะ
  สนุกสนาน คึกคัก เป็นกันเองกับผู้ฟัง โดยความบันเทิงต่างๆ ได้รวมทุกกิจกรรมไว้ใน Hot Wave
  F.M. 91.5 MHz.

  สถานีวิทยุ : F.M. 89.0 MHz. (Banana FM) สถานีวิทยุยานเกราะ

  เป็นรายการวิทยุที่เปิดเพลงไทย / สากล ที่เน้นเพลงเพราะฟังสบาย สไตล์ Easy listening
  โดยจะมีการเลือกสรรเพลงที่ได้รับความนิยมที่สุด และเพลงเพราะที่สุดมาเปิดให้ฟัง
  รวมทั้งมีการปรับเนื้อหาและรูปแบบให้ตอบโจทย์ และตรงกับความต้องการกับกลุ่มเป้าหมาย /
  กลุ่มคนฟังมากที่สุด โดยเน้นการเปิดเพลงเพราะต่อเนื่อง
  และกิจกรรมทุกๆกิจกรรมมีการสำรวจว่าเป็นสิ่งที่กลุ่มคนฟังต้องการมากที่สุด

  3.2 การตลาดและภาวะการแข่งขัน

3.2.1 นโยบายและลักษณะการตลาด

กลยุทธ์ในการแข่งขัน

-   ผลิตผลงานที่มีคุณภาพและมีรูปแบบการจัดรายการที่โดดเด่น

    เนื่องจากธุรกิจวิทยุในปัจจุบันมีการแข่งขันค่อนข้างสูง
    การเลือกซื้อโฆษณาของลูกค้าจะพิจารณาจากรายการวิทยุที่ได้รับความนิยมและมีคุณภาพเป็นสำคัญ
    ดังนั้นกลุ่มธุรกิจวิทยุจึงได้ตระหนักและให้ความสำคัญในการผลิตผลงานที่มีคุณภาพ
    โดยการกำหนดรูปแบบรายการที่ชัดเจน
    การปรับปรุงรายการอย่างต่อเนื่องไม่ว่าจะเป็นในด้านเนื้อหาสาระและความบันเทิง
    การนำเสนอรูปแบบรายการที่แปลกใหม่
    การกำหนดกลุ่มเป้าหมายของผู้ฟังที่ชัดเจนและครอบคลุมทุกกลุ่มเป้าหมาย
    รวมทั้งการปรับปรุงและพัฒนาเทคโนโลยีให้ล้ำหน้าทันสมัยอยู่เสมอ
    เพื่อให้รายการมีคุณภาพและเป็นที่นิยมในกลุ่มผู้ฟังให้มากที่สุด

-   ทีมงานและบุคลากรที่มีประสิทธิภาพ

    ทีมงานและบุคลากรสำหรับกลุ่มธุรกิจวิทยุของบริษัทฯ
    เป็นมืออาชีพที่มีประสบการณ์ในวงการวิทยุอย่างต่อเนื่องและยาวนาน
    มีผลงานและภาพพจน์ที่ดีเสมอมา โดยเฉพาะนักจัดรายการที่มีความสามารถในการตอบโต้
    (Interact) ต่อผู้ฟัง ซึ่งเป็นส่วนสำคัญหนึ่งในการติดตามรับฟังของผู้ฟังตลอดเวลา
    และความสามารถในการจัดรายการที่ทันสมัย
    โดยรายการวิทยุทุกคลื่นของกลุ่มบริษัทได้รับความนิยมติดอันดับต้นๆ
    ของการจัดอันดับสถานีวิทยุที่มีผู้ฟังมากที่สุดของทุกการสำรวจมาโดยตลอด

-   มีนโยบายด้านการตลาดที่ยืดหยุ่นและสร้างสรรค์

    ด้านราคา

    กลุ่มธุรกิจวิทยุได้ใช้กลยุทธ์ทางการตลาดในด้านราคาแบบเหมารวม (Package) โดยมี
    package ในราคาที่คุ้มค่า ให้ลูกค้าเลือกได้ เพื่อให้สอดคล้องตามงบประมาณของลูกค้า
    นอกจากนี้ กลุ่มธุรกิจวิทยุยังมีการให้ส่วนลดสำหรับลูกค้าที่มีการเซ็นสัญญาในระยะยาว
    เพื่อความต่อเนื่องในการบริหารงบประมาณของลูกค้า

    ด้านการให้บริการกับลูกค้า

    กลุ่มธุรกิจวิทยุได้ให้ความสำคัญกับการให้บริการที่ดีเลิศแก่ลูกค้าของกลุ่มบริษัท
    โดยมีการจัดอบรมให้แก่พนักงานของกลุ่มบริษัทอย่างต่อเนื่อง
    เพื่อให้พนักงานมีความรู้ความเข้าใจในงานด้านสื่อ
    โดยเฉพาะงานด้านวิทยุและพร้อมที่จะให้บริการกับลูกค้าในทุกรูปแบบไม่ว่าจะเป็นก่อนการขาย
    (ช่วยลูกค้าเลือกสินค้าให้เหมาะกับ Concept คลื่น) ระหว่างการขาย
    (ติดตามผลระหว่างออกอากาศให้กับลูกค้า) หรือหลังการขาย
    (สรุปและประเมินผลตอบรับที่ได้จากกลุ่มเป้าหมายให้กับลูกค้า)

    ด้านกิจกรรมส่งเสริมการขาย

    กลุ่มธุรกิจวิทยุจะมุ่งเน้นการทำกิจกรรมร่วมกันระหว่างทางรายการและผู้ฟัง
    มีการจัดกิจกรรมนอกสถานที่ในหลายรูปแบบ
    ไม่ว่าจะเป็นการท่องเที่ยวทั้งในประเทศและต่างประเทศ
    การจัดคอนเสิร์ตและการประกวดแข่งขันในรูปแบบต่างๆ เป็นต้น
    ทั้งนี้เพื่อตอบสนองความต้องการของลูกค้าของกลุ่มวิทยุ ซึ่งมีทั้ง 2 กลุ่ม
    คือกลุ่มผู้ฟังและกลุ่มผู้ซื้อสื่อโฆษณา

-   วิทยุบนอินเตอร์เน็ต

    เพื่อเป็นการเพิ่มศักยภาพในการรับฟัง
    กลุ่มธุรกิจวิทยุได้นำเอาความบันเทิงด้านเสียงเพลงมาผนวกกับเทคโนโลยีในปัจจุบัน
    และถ่ายทอดผ่านระบบ บรอดแบรนด์ เซอร์วิส หรือ Internet
    ทำให้กลุ่มธุรกิจวิทยุสามารถนำเสนอความบันเทิงด้านเสียงเพลงผ่านทางอินเตอร์เน็ตที่สามารถเข้าถึงได้ทุกที่
    ในทุกมุมโลกที่มีการใช้งานเป็นแห่งแรกของเมืองไทย โดยเปิดบริการเต็มรูปแบบภายใต้ชื่อ
    www.atimemedia.com
    ซึ่งถือเป็นการสร้างสัมพันธภาพใหม่ระหว่างผู้จัดรายการและผู้ฟังซึ่งสามารถรับฟังได้ทั่วโลก
    อันจะช่วยลดข้อจำกัดของเขตพื้นที่กระจายเสียงที่ไม่สามารถรับคลื่นความถี่ได้
    หรือในต่างประเทศด้วยการกระจายเสียงที่ไม่มีขีดจำกัดด้านพรมแดน

    นอกจาก www.atimemedia.com ซึ่งเป็น website หลักที่เป็นทางการแล้ว
    กลุ่มธุรกิจวิทยุก็ยังมี website ของแต่ละรายการวิทยุที่มีเนื้อหาในรูปแบบของ Multimedia
    Content ให้ผู้เข้าชมได้รับฟังรายการวิทยุสดๆ ที่นำมาเพิ่มช่องทาง ให้ได้รับฟังผ่านทาง
    Internet (Re-Broadcasting) ด้วยคุณภาพเสียงที่ชัดเจน
    รวมทั้งกิจกรรมอื่นๆที่ร่วมสนุกในรายการวิทยุและบน internet อีกด้วย
    โดยได้เปิดบริการไปแล้วทั้ง 4 รายการดังนี้คือ

    www.89banana.fm : website ของรายการ F.M.89.0 MHz. Banana FM
    www.hotwave.fm : website ของรายการ F.M. 91.5 MHz. Hot Wave

    www.efm.fm : website ของรายการ F.M. 94.0 MHz. EFM www.greenwave.fm :
    website ของรายการ F.M. 106.5 MHz. Green Wave

    website ของแต่ละรายการ ก็จะมีเนื้อหาเกี่ยวกับรายการนั้นๆโดยเฉพาะ
    ซึ่งเนื้อหาหลักๆก็จะเป็นเรื่องราวที่ update เกี่ยวกับกิจกรรมต่างๆทั้งในและนอกรายการ,
    ตารางการจัดรายการของดีเจ, รูปจากงาน Event ต่างๆ, web board และ Live
    Radio เป็นต้น ซึ่ง website ทั้งหมดที่กล่าวมานี้จะสามารถ Link ถึงกันได้
    และล่าสุดกลุ่มธุรกิจวิทยุได้เปิดให้บริการความบันเทิงรูปแบบใหม่ล่าสุด iRadio
    สถานีวิทยุออนไลน์รูปแบบใหม่บนอินเตอร์เน็ต ในรูปแบบของ Interactive Radioผ่านทาง
    www.iradioclub.com ซึ่งจะเป็นการเปิดให้ผู้ฟังและดีเจสามารถติดต่อกันได้แบบเรียลไทม์
    โดยผ่านทางหน้าแชนแนลของรายการ
    ผู้ฟังสามารถพูดคุยกันเองหรือพูดคุยกับดีเจได้ผ่านทางช่อง Talk Zone
    และจะเห็นภาพของดีเจจัดรายการสดๆ หรือภาพการสัมภาษณ์ศิลปินต่างๆในรายการแบบสดๆ
    ร่วมพูดคุยกับศิลปินได้ทุกเวลา
    หรือแม้แต่การขอเพลงผู้ฟังก็สามารถใช้ฟังก์ชั่นการขอเพลงได้ทันที
    โดยไม่ต้องเสียเวลาโทรศัพท์เข้ารายการอีกต่อไป นอกจากนี้ iRadio
    ยังได้รวมเอาจุดแข็งของการเป็นสื่อแนวใหม่ (New Media)
    ที่ไม่มีข้อจำกัดในเรื่องของเนื้อหาแต่อย่างใด
    ทำให้นอกจากในรายการจะประกอบไปด้วยเพลงที่ใหม่สดและทันสมัยที่สุด
    ส่งตรงมาจากค่ายเพลงแล้ว ยังสามารถนำเสนอเพลงในรูปแบบของมิวสิควิดีโอได้อีกด้วย
    จึงเป็นรายการวิทยุอีกรูปแบบหนึ่งที่ให้ผู้บริโภคได้ทั้งฟังเสียงและเห็นทั้งภาพในคราวเดียวกัน
    รวมถึงในส่วนของ Game Zone ซึ่งเป็นรูปแบบการนำเสนอเกมในรายการ
    ที่ไม่จำเป็นต้องใช้โทรศัพท์โทรเข้ามาในรายการอีกต่อไป
    ผู้ฟังสามารถร่วมสนุกกับเกมออนไลน์ต่างๆ ที่ถูกสร้างมาให้ได้ร่วมสนุกกันหรือแข่งขันกัน
    โดยจะมีของรางวัลให้กับผู้ชนะในทุกๆเกมอีกด้วย

  ปัจจุบันแชนแนลแรกของ iRadio ได้เปิดตัวไปแล้วเมื่อ 1 ธ.ค. ในชื่อ iRadio:POP
  ภายใต้คอนเซ็ปต์.. "Hip,Hits,Hot,Here".. เป็นการนำเสนอเพลงไทยใหม่ล่าสุด
  ,ทันสมัยที่สุดและอินเทรนด์ที่สุดในทุกช่วงเวลา
  ผ่านการนำเสนออย่างสนุกสนานและเป็นกันเองกับผู้ฟังอย่างที่สุด จากดีเจวัยรุ่นทั้งเจ็ดคนของ
  iRadio:POP และภายในปี 2551 นี้ iRadio ก็จะนำเสนอเพิ่มเติมอีก 3 แชนแนล
  เพื่อให้ครอบคลุมกับความต้องการของกลุ่มผู้ฟังอย่างครบถ้วนทุกกลุ่ม iRadio ภายใต้สโลแกน
  Radio you can play. : "สถานีวิทยุออนไลน์รูปแบบใหม่ ฟังก็ดี.. เล่นก็ได้..."
  จึงเป็นอีกหนึ่งความบันเทิงรูปแบบใหม่ล่าสุด
  ที่ทางกลุ่มธุรกิจวิทยุได้เป็นผู้ริเริ่มนำเสนอเป็นแห่งแรก และเป็นอีกหนึ่งก้าวสำคัญของวงการวิทยุ
  ซึ่งไม่ได้เพียงแค่ถูกจำกัดอยู่บนแผงหน้าปัดอีกต่อไป

  ลักษณะลูกค้าและกลุ่มลูกค้าเป้าหมาย

  กลุ่มผู้ฟังเป้าหมาย

  กลุ่มผู้ฟังเป้าหมายของแต่ละสถานีจะชัดเจนตามรูปแบบของรายการในแต่ละคลื่น
  ซึ่งสามารถสรุปได้ 4 กลุ่มดังนี้

1)  F.M. 106.5 MHz. Green Wave : กลุ่มคนทำงานทั้งชายและหญิงอายุ 35 ปีขึ้นไป

2)  F.M. 94.0 MHz. EFM (เดิมออกอากาศที่คลื่น F.M. 93.5 MHz. ) :
    วัยรุ่นและคนทำงาน อายุระหว่าง 18-30 ปี ที่ชื่นชอบ ความทันสมัย
    และติดตามข่าวคราวความเคลื่อนไหว (Trend) ในแวดวงบันเทิงต่างๆ

3)  F.M. 91.5 MHz. Hot Wave : วัยรุ่นทั้งชายและหญิง อายุระหว่าง 15 ปี ถึง 24 ปี

4)  F.M. 89.0 MHz. Banana FM : กลุ่มคนทำงานทั้งชายและหญิง อายุระหว่าง 24 ปี ถึง
    34 ปี

  กลุ่มลูกค้าเป้าหมาย

  รายได้ของธุรกิจวิทยุมาจากการขายโฆษณาเป็นส่วนใหญ่ และลักษณะลูกค้าของธุรกิจสื่อวิทยุ
  สามารถจำแนกได้ 2 ประเภท ดังนี้

1)  กลุ่มลูกค้าที่เป็นบริษัทโฆษณา (Agency) บริษัทโฆษณาจะซื้อเวลาโฆษณาจากผู้ผลิตรายการ
    และจะเป็นผู้เสนอการจัดสรรและวางแผนการใช้สื่อโฆษณาของลูกค้าผู้เป็นเจ้าของสินค้า

2)  ลูกค้าโดยตรง (Direct Customer) เป็นกลุ่มลูกค้าผู้ประกอบการในธุรกิจต่างๆ
    ที่ซื้อเวลาโฆษณาจากผู้ผลิตรายการโดยตรง

  การจำหน่ายและช่องทางการจำหน่าย

  ช่องทางการจำหน่ายของกลุ่มธุรกิจสื่อวิทยุจะเป็นลักษณะของการผ่านบริษัทโฆษณาประมาณร้อยละ
  66 ของยอดขาย และขายตรงให้กับลูกค้าประมาณร้อยละ 34 ของยอดขาย

  สัดส่วนการขายให้แก่ลูกค้ารายใหญ่ 10 รายแรกต่อรายได้ในช่วง 3 ปีที่ผ่านมา

  หน่วย : ร้อยละ

  ------------------------------- ------------- ------------- -------------
                                  2548          2549          2550

  รายได้รวมกันของลูกค้า 10 รายแรก     51.98         48.48         46.60
  ------------------------------- ------------- ------------- -------------

  ในระยะ 3
  ปีที่ผ่านมากลุ่มธุรกิจสื่อวิทยุไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ 30
  ของรายได้รวมของปีนั้นๆ

  3.2.2 สภาพการแข่งขัน / แนวโน้มภาวะอุตสาหกรรมและการแข่งขัน

  ปัจจุบันมีสถานีวิทยุทั่วประเทศทั้งหมด 524 สถานี โดยกระจายเสียงในกรุงเทพมหานคร จำนวน
  78 สถานี แบ่งเป็นสถานีที่จัดรายการวิทยุภาค FM 40 สถานี
  (แหล่งข้อมูลจากสำนักงานคณะกรรมการกิจการโทรคมนาคมแห่งชาติ)
  โดยเจ้าของสถานีวิทยุจะเป็นหน่วยงานของรัฐบาลทั้งหมด
  ดังนั้นผู้ประกอบการจะต้องทำสัญญาเช่าเวลาจากทางเจ้าของสถานีเพื่อจัดรายการ
  ซึ่งเจ้าของสถานีจะให้เช่าเวลาโดยพิจารณาจากอัตราผลตอบแทนที่จ่ายให้กับสถานี
  รูปแบบของรายการที่จะนำเสนอ และฐานะทางการเงินของผู้ผลิตรายการ
  โดยในปัจจุบันจะให้เช่าเวลาเพื่อจัดรายการได้ทั้งวันต่างกับในอดีตที่ให้เช่าเวลาเป็นช่วงๆ
  ทำให้เมื่อหมดช่วงเวลาเช่านั้นๆ ลักษณะของรายการก็จะเปลี่ยนไป
  การเช่าเวลาทั้งวันตามที่เป็นในปัจจุบันส่งผลให้ผู้ฟังไม่สับสนในรูปแบบของรายการ
  และทำให้ผู้ผลิตรายการสามารถที่จะนำเสนอรูปแบบของรายการที่ต่อเนื่องกว่า
  และก่อให้เกิดรายได้จากการโฆษณาที่แน่นอนและมั่นคงขึ้น
  ในการผลิตรายการวิทยุผู้ผลิตรายการต้องมีความพร้อมในด้านเงินทุน ประสบการณ์
  และความชำนาญ พร้อมทั้งมีบุคลากรที่มีความสามารถอย่างเพียงพอ
  การแข่งขันระหว่างผู้ผลิตรายการวิทยุจะเน้นการแข่งขันในด้านลักษณะของรายการ
  รูปแบบของรายการที่ชัดเจน คุณภาพของรายการ การรักษากลุ่มผู้ฟังเดิม
  พร้อมกับการสร้างกลุ่มผู้ฟังใหม่ๆ และพยายามแบ่งกลุ่มผู้ฟังให้ชัดเจน
  เพื่อให้รายการเป็นที่ต้องการของลูกค้าในการโฆษณา อย่างไรก็ตาม
  รายการใดที่ได้รับความนิยมและมีกลุ่มผู้ฟังของตนเอง
  จะมีผู้ผลิตรายการรายอื่นเข้ามาแข่งขันเพื่อแย่งชิงส่วนแบ่งตลาด
  ทั้งนี้ลูกค้าที่เป็นบริษัทโฆษณาจะเลือกซื้อโฆษณาโดยพิจารณาจากรายการที่มีคุณภาพ
  และได้รับความนิยมสูง

  ในปี 2550 การแข่งขันในธุรกิจวิทยุมีความรุนแรงเพิ่มขึ้นเมื่อเทียบกับปี 2549
  เนื่องจากงบประมาณโฆษณาในธุรกิจวิทยุนั้นลดลงเมื่อเทียบกับธุรกิจสื่ออื่นๆ
  ในขณะที่เจ้าของสถานีมีการนำคลื่นวิทยุกลับมาบริหารเอง
  ในขณะเดียวกันผู้ประกอบการทั้งรายเก่าและรายใหม่
  ยังคงมีความพยายามที่จะแย่งชิงส่วนแบ่งตลาด ด้วยการปรับตัวในเชิงรุก
  ไม่ว่าจะเป็นการปรับเปลี่ยนรูปแบบรายการให้มีความน่าสนใจขึ้น การจัดกิจกรรมทางการตลาด
  หรือการเพิ่มคลื่นใหม่

  คู่แข่งของบริษัทฯ

  รายการวิทยุที่มีกลุ่มเป้าหมายใกล้เคียงกับรายการของกลุ่มบริษัท มีดังนี้

+------------------------------+------------+--------------------------+
|   กลุ่มเป้าหมาย                 |   รา       |   รายการวิทยุของ           |
|                              | ยการวิทยุของ |                          |
|                              |            |   คู่แข่ง                   |
|                              |   กลุ่มบริษัท  |                          |
+==============================+============+==========================+
|   กลุ่มคนทำงานทั้งชายและหญิงอายุ   |   F.M.     |   F.M. 93.0 MHz. Cool    |
|   35 ปีขึ้นไป                   |   106.5    |   Fahrenheit[2]          |
|                              |   MHz.     |                          |
|                              |            |   F.M. 103.0 MHz. Virgin |
|                              |   Green    |   Soft                   |
|                              |   Wave     |                          |
|                              |            |   F.M. 103.5 MHz. FM ONE |
|                              |            |                          |
|                              |            |   F.M. 106.0 MHz. Life   |
|                              |            |   Plus FM[3]             |
+------------------------------+------------+--------------------------+
|   วัยรุ่นและคนทำงานอายุระหว่าง    |   F.M.     |   F.M. 93.0 MHz. Cool    |
|   18-30 ปีที่ชื่นชอบความทันสมัย     |   94.0     |   Fahrenheit             |
|                              |   MHz.     |                          |
|  และติดตามข่าวคราวความเคลื่อนไหว |            |   F.M. 95.5 MHz. Virgin  |
|   (Trend) ในแวดวงบันเทิงต่างๆ   |   EFM      |   Hitz                   |
|                              |            |                          |
|                              |            |   F.M. 97.5 MHz. SEED    |
+------------------------------+------------+--------------------------+
| วัยรุ่นทั้งชายและหญิง อายุระหว่าง 15 |   F.M.     |   F.M. 94.5 MHz. FM      |
| ปี ถึง 24 ปี                    |   91.5     |   Max[4]                 |
|                              |   MHz.     |                          |
|                              |            |   F.M. 97.5 MHz. SEED FM |
|                              |   Hot Wave |                          |
|                              |            |   F.M. 95.5 MHz. Virgin  |
|                              |            |   Hitz                   |
+------------------------------+------------+--------------------------+
|   กลุ่มคนทำงานทั้งชายและหญิง      |   F.M.     |   F.M. 103.5 MHz. FM ONE |
|   อายุระหว่าง 24 ปี ถึง 34 ปี     |   89.0     |                          |
|                              |   MHz.     |   F.M. 93.0 MHz. Cool    |
|                              |            |   Fahrenheit             |
|                              |   Banana   |                          |
|                              |   FM       |   F.M. 106.0 MHz. Life   |
|                              |            |   Plus FM                |
|                              |            |                          |
|                              |            |   F.M. 103.0 MHz. Virgin |
|                              |            |   Soft                   |
+------------------------------+------------+--------------------------+

  ส่วนแบ่งการตลาด

  ในการคำนวณมูลค่าโดยรวมของธุรกิจสื่อโฆษณาทางวิทยุ
  จะเป็นการคำนวณจากนาทีโฆษณาในแต่ละช่วงคูณด้วยอัตราค่าโฆษณาในช่วงนั้นๆ
  หากแต่การนำอัตราค่าโฆษณามาใช้ในการคำนวณนั้นเป็นมูลค่าที่ไม่ได้มีการปรับลดราคาขาย
  ส่งผลให้มูลค่าตลาดที่ได้มานั้นสูงเกินจริง
  ในขณะที่ความเป็นจริงในปัจจุบันการลดราคาหรือให้ส่วนลดเพื่อจูงใจให้กลุ่มผู้ประกอบการใช้บริการ
  เป็นกลยุทธ์ที่สำคัญในการวางแผนการขายของผู้ประกอบการธุรกิจสื่อ
  แต่กระนั้นก็ตามวิธีการคำนวณก่อนหักส่วนลดเป็นข้อมูลทางการในปัจจุบันที่สามารถนำมาเปรียบเทียบส่วนแบ่งการตลาดได้
  โดยจากผล

  การศึกษาของบริษัท นีลเส็น มีเดีย รีเสิร์ช (ประเทศไทย) จำกัด (Nielsen Media
  Research (Thailand) Ltd.) ณ วันที่ 31 ธันวาคม 2550
  สามารถคิดเป็นสัดส่วนการครองส่วนแบ่งการตลาดสำหรับสื่อวิทยุของกลุ่มบริษัทได้ประมาณร้อยละ
  17.6 ของมูลค่าโฆษณาของสื่อวิทยุทั่วประเทศ

  ตลาดโฆษณาของสื่อวิทยุ

  จากการศึกษาของบริษัท นีลเส็น มีเดีย รีเสิร์ช (ประเทศไทย) จำกัด
  ภาพรวมของการใช้งบโฆษณาผ่านสื่อทุกประเภทในปี 2549 เทียบกับปี 2550
  ปรับตัวเพิ่มขึ้นเล็กน้อยจาก 89,735 ล้านบาท เป็น 92,010 ล้านบาท หรือเพิ่มขึ้นร้อยละ 2.54
  ส่วนหนึ่งมีสาเหตุมาจากการชะลอตัวของการเติบโตของเศรษฐกิจในประเทศโดยรวม
  และปัญหาความไม่มีเสถียรภาพทางการเมือง เหตุผลดังกล่าวทำให้บริษัทต่างๆ
  ในประเทศชะลอการใช้จ่ายในการโฆษณาลงชั่วคราว
  เพื่อรอดูภาวะเศรษฐกิจโดยรวมให้ชัดเจนอีกครั้ง
  อย่างไรก็ตามแนวโน้มภาวะเศรษฐกิจโดยรวมก็ยังมีการขยายตัวเล็กน้อย ต่อเนื่องจากปี 2548
  เรื่อยมาถึงปี 2550 ทำให้การใช้จ่ายงบของอุตสาหกรรมต่างๆมีเม็ดเงินที่เพิ่มขึ้น
  การจัดสรรงบประมาณการส่งเสริมการขายของผู้ประกอบการ
  มีการกำหนดกลยุทธ์การตลาดที่เป็นกลุ่มเป้าหมายที่ชัดเจนมากขึ้น
  มีการเลือกประเภทสื่อที่สามารถเข้าถึงลูกค้าโดยตรง
  ขณะเดียวกันก็จะมีการโฆษณาประชาสัมพันธ์ผ่านการจัดกิจกรรมทางการตลาด
  เพื่อเป็นการส่งเสริมการขายและสร้างสีสันและความน่าสนใจสำหรับตัวสินค้าได้ไม่น้อย

  ในปี 2550 การโฆษณาประชาสัมพันธ์ผ่านสื่อวิทยุปรับตัวลดลงเล็กน้อยเมื่อเทียบกับ ปี 2549
  เนื่องจากอุตสาหกรรมสื่อวิทยุมีความผันผวนจากการโยกย้ายเปลี่ยนมือของคลื่นวิทยุค่อนข้างมากในขณะที่จำนวนคลื่นยังมีเท่าเดิม
  นอกจากนี้ผู้ใช้งบโฆษณาเริ่มมีทางเลือกมากยิ่งขึ้น โดยสื่อใหม่ๆที่เริ่มได้รับความนิยมมากขึ้น เช่น
  สื่อในโรงภาพยนตร์ และสื่อ In Store เป็นต้น อย่างไรก็ตาม
  สื่อวิทยุยังคงเป็นสื่อที่มีประสิทธิภาพในมุมมองของลูกค้า
  เป็นเพราะสามารถเข้าถึงกลุ่มเป้าหมายได้อย่างชัดเจน และมีราคาไม่แพงจนเกินไป
  และยังคงเป็นสื่อที่มีความนิยมเป็นอันดับ 3 รองจากสื่อโทรทัศน์และหนังสือพิมพ์ โดยที่ บริษัท
  นีลเส็น มีเดีย รีเสิร์ช (ประเทศไทย) จำกัด
  ได้ทำการศึกษาและเปรียบเทียบตัวเลขการใช้งบโฆษณาผ่านสื่อประเภทต่างๆ ณ วันที่ 31
  ธันวาคม 2550 พบว่างบโฆษณาของสื่อวิทยุ มีส่วนแบ่งการตลาดอยู่ประมาณร้อยละ 6.96
  โดยลดลงจาก 6,596 ล้านบาทเป็น 6,401 ล้านบาท หรือลดลงร้อยละ 2.96

  สำหรับสื่ออื่นๆ สื่อโทรทัศน์ยังคงเป็นสื่อที่ได้รับความนิยมสูงสุด
  มีส่วนแบ่งการตลาดอยู่ประมาณร้อยละ 58.13 รองลงมาเป็นสื่อหนังสือพิมพ์ร้อยละ 17.20
  สื่อวิทยุร้อยละ 6.96 สื่อนิตยสารร้อยละ 6.42 สื่อโรงภาพยนตร์ร้อยละ 4.77
  สื่อกลางแจ้งและสื่ออื่นๆ ร้อยละ 6.53 (ที่มา: บริษัท นีลเส็น มีเดีย รีเสิร์ช (ประเทศไทย)
  จำกัด)

  สัดส่วนค่าใช้จ่ายโฆษณาในสื่อต่างๆ ในปี 2550

  มูลค่าค่าใช้จ่ายโฆษณาทุกสื่อในปี 2550 เท่ากับ 92,010 ล้านบาท

[]

 มูลค่าค่าใช้จ่ายโฆษณาในสื่อต่างๆ (ล้านบาท)

[]

มูลค่าค่าใช้จ่ายโฆษณาในสื่อวิทยุ (ล้านบาท)

  []

ที่มา: บริษัท นีลเส็น มีเดีย รีเสิร์ช (ประเทศไทย) จำกัด

  จากข้อมูลข้างต้น จะเห็นได้ว่าธุรกิจวิทยุมีการขยายตัวเพิ่มขึ้นอย่างต่อเนื่อง ตั้งแต่ปี 2544
  จนถึงปี 2547 และชะลอตัวลงในปี 2548 แล้วกลับมาขยายตัวเพิ่มขึ้นเล็กน้อยในปี 2549
  และกลับมาชะลอตัวลงในปี 2550 อีกครั้ง
  เป็นไปในทิศทางเดียวกันกับภาวะเศรษฐกิจภายในประเทศ
  ซึ่งภาคการผลิตเพื่อขายในประเทศมีการเติบโตน้อยมาก
  เมื่อเทียบกับภาคการผลิตเพื่อส่งออกไปจำหน่ายยังต่างประเทศ
  ซึ่งนั่นหมายถึงกำลังซื้อในประเทศมีน้อยมาก
  อย่างไรก็ตามการผลิตสร้างสรรค์ผลงานและการผลิตรายการยังคงต้องมุ่งเน้นการตอบสนองความต้องการของลูกค้ามากขึ้น
  เนื่องจากงบประมาณของลูกค้าในการโฆษณาที่มีอยู่อย่างจำกัดทำให้ต้องแข่งขันกันด้วยฝีมือ
  การสร้างสรรค์ผลงานที่เน้นคุณภาพมากขึ้น และที่สำคัญต้องสร้างความพึงพอใจสูงสุดให้กับลูกค้า
  ในส่วนธุรกิจของบริษัทฯซึ่งถือเป็นผู้ประกอบการที่ผลิตรายการผ่านสื่อนั้น
  ต้องมุ่งเน้นผลิตผลงานที่มีคุณภาพเช่นกันเพราะอำนาจการซื้อเป็นของลูกค้า
  ทำให้พฤติกรรมการเลือกซื้อของลูกค้าจะเลือกเฉพาะรายการที่ติดอันดับยอดนิยมเป็นอันดับต้นๆของการจัดสรรงบประมาณเสมอ
  นอกเหนือไปจากการพิจารณาเงื่อนไขราคาประกอบการตัดสินใจซื้อ ซึ่งเป็นปัจจัยรอง
  จากปัจจัยดังกล่าวทำให้การเข้าสู่ธุรกิจสื่อของผู้ประกอบการรายใหม่
  และการที่จะให้ผู้ประกอบการรายใหม่คงอยู่ในธุรกิจนี้ได้ยาวนานเป็นสิ่งที่กระทำได้ยากในปัจจุบัน

  แนวโน้มภาวะอุตสาหกรรมและการแข่งขัน

  การแข่งขันของธุรกิจสื่อวิทยุมีแนวโน้มที่จะรุนแรงขึ้นเรื่อยๆ
  ไม่ว่าจากการเช่าสัมปทานที่ต้องมีการต่ออายุทุกปี
  จากที่ทุกฝ่ายรอความกระจ่างจากองค์กรจัดสรรคลื่นความถี่ที่กำลังอยู่ในระหว่างการจัดตั้ง
  หรือจากการที่เจ้าของสัมปทานเริ่มมีการนำคลื่นวิทยุกลับมาบริหารเอง
  และในขณะเดียวกันผู้ประกอบการทั้งรายเก่าและรายใหม่ยังคงพยายามที่จะแย่งชิงส่วนแบ่งตลาดโดยกลยุทธ์ต่างๆ
  ไม่ว่าจะเป็นการปรับเปลี่ยนรูปแบบรายการให้มีความน่าสนใจขึ้น
  การจัดกิจกรรมทางการตลาดหรือการเพิ่มคลื่นใหม่ ซึ่งส่งผลให้การทำธุรกิจวิทยุมีต้นทุนที่สูงขึ้น
  ในขณะที่แนวโน้มของผู้ฟังในยุคปัจจุบันต้องการฟังเพลงยาวต่อเนื่อง
  ที่มีการเปิดโฆษณาหรือจัดกิจกรรมระหว่างชั่วโมงที่น้อยลง
  ดังนั้นผู้ประกอบการที่มีศักยภาพในการผลิตรายการที่มีคุณภาพ
  และมีความคล่องตัวในการปรับกลยุทธ์ได้ทันท่วงทีจะสามารถที่จะครองส่วนแบ่งตลาดได้มั่นคงกว่า

  3.3 การจัดหาผลิตภัณฑ์หรือบริการ

3.3.1 การจัดให้ได้มาซึ่งผลิตภัณฑ์เพื่อจำหน่าย

    องค์ประกอบสำคัญในการผลิตรายการวิทยุคือ

    1) ผู้ดำเนินรายการหรือผู้เปิดเพลง (Disc Jockey) และบุคลากร

    ผู้ดำเนินรายการและบุคลากรของบริษัทฯ ส่วนใหญ่เป็นพนักงานประจำของบริษัทฯ
    ซึ่งได้รับค่าตอบแทนเป็นเงินเดือน และค่าจ้างรายชั่วโมง ณ วันที่ 31 ธันวาคม 2550 บริษัทฯ
    และบริษัทย่อยในกลุ่มธุรกิจวิทยุ มีผู้ดำเนินรายการ 44 คน บุคลากรฝ่ายการผลิต 80 คน
    ผู้ดำเนินรายการ และบุคลากรของบริษัทฯ ส่วนใหญ่จะอยู่กับบริษัทฯ มาเป็นระยะเวลานาน
    และกลุ่มบริษัทได้ให้ความสำคัญของการอบรมและพัฒนาบุคลากรเป็นอย่างมาก

    2) Studio Network ซึ่งประกอบด้วย ห้องจัดรายการ 8 ห้อง (ที่จีเอ็มเอ็ม แกรมมี่ เพลส
    7 ห้อง และที่สยามเซ็นเตอร์ 1 ห้อง) และยังมีห้องผู้ชมดนตรี จำนวน 20 ที่นั่ง 1 ห้อง
    และห้องแสดงดนตรี 1 ห้อง นอกจากนี้กลุ่มบริษัทยังมีระบบจัดการ Computer Automation
    System โดยเพลงทั้งหมดจะถูกบันทึกเก็บไว้เป็น File Computer ส่วนกลาง
    เพื่อให้ผู้ดำเนินรายการจากทุกคลื่นสามารถดำเนินรายการได้สะดวกยิ่งขึ้น
    อุปกรณ์และเครื่องมือดังกล่าว ตั้งอยู่ที่สำนักงานใหญ่ของบริษัทฯ
    ซึ่งใช้สำหรับเตรียมการเพื่อกระจายเสียงออกอากาศ สำหรับ 4
    สถานีวิทยุของกลุ่มธุรกิจสื่อวิทยุ

    ต้นทุนการผลิต

  ในส่วนของต้นทุนการผลิตของกลุ่มบริษัท ค่าใช้จ่ายหลักคือ ค่าเช่าเวลา ซึ่งทางกลุ่มบริษัท
  ได้ทำสัญญาเช่าเวลาสถานีวิทยุกับกรมประชาสัมพันธ์ สถานีวิทยุกองทัพบก สถานีวิทยุยานเกราะ
  และคณะกรรมการกิจการโทรคมนาคมแห่งชาติ ค่าใช้จ่ายอื่นๆ คือ ค่าใช้จ่ายในการจัดกิจกรรม
  ค่าผู้ดำเนินรายการ ซึ่งบริษัทฯจ่ายในรูปของเงินเดือน ค่าจ้างรายชั่วโมง

3.3.2 ผลกระทบต่อสิ่งแวดล้อม

ไม่มี

  3.4 งานที่ยังไม่ได้ส่งมอบ

  ไม่มี

  ธุรกิจโทรทัศน์

  3.1 ลักษณะผลิตภัณฑ์หรือบริการ

    ผลิตภัณฑ์หลักของกลุ่มธุรกิจโทรทัศน์ คือ
    การผลิตและรับจ้างผลิตรายการเพื่อออกอากาศทางสถานีโทรทัศน์ดังต่อไปนี้

+----------------------+----------------------------+------------------+
|   สถานี               |   ผู้ประกอบการ               |   ใบอนุญาต        |
+----------------------+----------------------------+------------------+
|   ช่อง 3              |   บจก. บางกอก              |   ได้รับสัมปทาน     |
|                      |   เอ็นเตอร์เทนเม้นต์           |                  |
+----------------------+----------------------------+------------------+
|   ช่อง 5              |   กองทัพบก                  |   เจ้าของสัมปทาน   |
+----------------------+----------------------------+------------------+
|   ช่อง 7              |   บจก. กรุงเทพโทรทัศน์และวิทยุ  |   ได้รับสัมปทาน     |
+----------------------+----------------------------+------------------+
|   ช่อง 9              |   บริษัท อสมท จำกัด (มหาชน)   |   เจ้าของสัมปทาน   |
+----------------------+----------------------------+------------------+
|    ช่อง ทีไอทีวี         |   กรมประชาสัมพันธ์            |   เจ้าของสัมปทาน   |
+----------------------+----------------------------+------------------+

    ณ วันที่ 31 ธันวาคม 2550 กลุ่มบริษัทมีรายการโทรทัศน์ทั้งสิ้น 27 รายการ
    โดยสามารถแบ่งประเภทของรายการโทรทัศน์ได้ ดังนี้

+---------+--------------+---------+--------------------+-------------+
|   ประเภ |   ชื่อรายการ   |   สถา   |   วัน /             |             |
| ทรายการ |              | นีโทรทัศน์ |   เวลาออกอากาศ     | ดำเนินการผลิต |
+=========+==============+=========+====================+=============+
|   ราย   |   OIC        |   ช่อง 5 |   จันทร์-ศุกร์ 13.08 – |   แกรมมี่     |
| การเพลง |              |         |   13.33 น.         |   เทเลวิชั่น   |
+---------+--------------+---------+--------------------+-------------+
|         |   Five Live  |   ช่อง 5 |   จันทร์-ศุกร์ 24.15 – |   แกรมมี่     |
|         |              |         |   01.00 น.         |   เทเลวิชั่น   |
+---------+--------------+---------+--------------------+-------------+
|         |   คลื่นแทรก    |   ช่อง 5 |   จันทร์-ศุกร์ 01.05 - |   แกรมมี่     |
|         |   คลื่นแซบ     |         |   02.00 น.         |   เทเลวิชั่น   |
+---------+--------------+---------+--------------------+-------------+
|         |   คลื่นแทรก    |   ช่อง 5 |   เสาร์-อาทิตย์ 02.00 |   แกรมมี่     |
|         |   คลื่นแซบ     |         |   – 02.30 น.       |   เทเลวิชั่น   |
|         |   สุดสัปดาห์    |         |                    |             |
+---------+--------------+---------+--------------------+-------------+
|         |   Wake Club  |   ช่อง 5 |   อาทิตย์ 10.30 –    |   แกรมมี่     |
|         |   X-Ray      |         |   11.25 น.         |   เทเลวิชั่น   |
+---------+--------------+---------+--------------------+-------------+
|         |   แมลงมัน     |   ช่อง 7 |   อังคาร 24.25 –    |   แกรมมี่     |
|         |              |         |   01.25 น.         |   เทเลวิชั่น   |
+---------+--------------+---------+--------------------+-------------+
|         |   e-เม้าท์     |   ช่อง 7 |   ศุกร์ 24.25 –01.25 |   แกรมมี่     |
|         |              |         |   น.               |   เทเลวิชั่น   |
+---------+--------------+---------+--------------------+-------------+
|         |   ฮัลโหลวันหยุด |   ช่อง 7 |   วันหยุดนักขัตฤกษ์     |   แกรมมี่     |
|         |              |         |   10.00 -11.00 น.  |   เทเลวิชั่น   |
+---------+--------------+---------+--------------------+-------------+
|         |   เพลงติดดาว  |   ช่อง   |   จันทร์-ศุกร์ 13.30 – |   แกรมมี่     |
|         |              |   ทีไอทีวี |   14.00 น.         |   เทเลวิชั่น   |
+---------+--------------+---------+--------------------+-------------+
|         |   Music Life |   ช่อง   |   อาทิตย์ 16.00 –    |   แกรมมี่     |
|         |   for U      |   ทีไอทีวี |   17.00 น.         |   เทเลวิชั่น   |
+---------+--------------+---------+--------------------+-------------+
|   ละคร  |   เป็นต่อ      |   ช่อง 3 |   พฤหัสบดี 22.20 –   |   ซีเนริโอ    |
|         |              |         |   23.20 น          |             |
+---------+--------------+---------+--------------------+-------------+
|         |              |   ช่อง 3 |   อาทิตย์ 10.15 –    |   ซีเนริโอ    |
|         |  ผู้กองเจ้าเสน่ห์ |         |   11.00 น.         |             |
+---------+--------------+---------+--------------------+-------------+
|         |   ละครหลังข่าว |   ช่อง 5 |   จันทร์-พฤหัส        |   เอ็กแซ็กท์   |
|         |              |         |   20.25-21.20 น.   |   &ซีเนริโอ   |
+---------+--------------+---------+--------------------+-------------+
|         |   นารีสโมสร   |   ช่อง 5 |   ศุกร์ 20.25 –      |   เอ็กแซ็กท์   |
|         |              |         |   21.25 น.         |             |
+---------+--------------+---------+--------------------+-------------+
|         |   เฮง เฮง    |   ช่อง 3 |   เสาร์ 10.15-11.00 |   เอ็กแซ็กท์   |
|         |   เฮง        |         |   น.               |             |
+---------+--------------+---------+--------------------+-------------+
|         |   บางรักซอย 9 |   ช่อง 9 |   เสาร์ 18.00 –     |   เอ็กแซ็กท์   |
|         |              |         |   19.00 น.         |             |
+---------+--------------+---------+--------------------+-------------+
|         |   บ้านนี้มีรัก    |   ช่อง 9 |   อาทิตย์ 18.00 –    |   ซีเนริโอ    |
|         |              |         |   19.00 น.         |             |
+---------+--------------+---------+--------------------+-------------+
|         |   นัดกับนัด     |   ช่อง 9 |   อาทิตย์ 17.00 –    |   ซีเนริโอ    |
|         |              |         |   18.00 น.         |             |
+---------+--------------+---------+--------------------+-------------+
|         |   เกมวัดดวง   |   ช่อง 5 |   อาทิตย์ 13.00      |   แกรมมี่     |
| เกมส์โชว์ |              |         |   -13.55 น.        |   เทเลวิชั่น   |
+---------+--------------+---------+--------------------+-------------+
|   สา    |   เมืองมายา   |   ช่อง 5 |   เสาร์-อาทิตย์ 19.00 |   ทีน ทอล์ก   |
| ระบันเทิง |   Report     |         |   – 19.30 น.       |             |
+---------+--------------+---------+--------------------+-------------+
|         |              |   ช่อง 5 |   จันทร์ 21.25 –     |   เอ็กแซ็กท์   |
|         |  เรื่องของเรื่อง |         |   22.00 น.         |             |
+---------+--------------+---------+--------------------+-------------+
|         |              |   ช่อง 9 |   เสาร์ 12.00 –     |   เอ็กแซ็กท์   |
|         |  สามหนุ่มสามมุม |         |   13.00 น.         |   &ซีเนริโอ   |
|         |   วาไรตี้      |         |                    |             |
+---------+--------------+---------+--------------------+-------------+
|         |   รถโรงเรียน  |   ช่อง 5 |   อาทิตย์ 13.00 –    |   แกรมมี่     |
|         |              |         |   13.55 น.         |   เทเลวิชั่น   |
+---------+--------------+---------+--------------------+-------------+
|         |   ธ          |   ช่อง 5 |   วันหยุดนักขัตฤกษ์     |   แกรมมี่     |
|         | รรมมะเดลิเวอรี่ |         |   12.30 – 13.30 น. |   เทเลวิชั่น   |
+---------+--------------+---------+--------------------+-------------+
|         |   ที่นี่ หมอชิต   |   ช่อง 7 |   อาทิตย์ 22.25      |   ดีทอล์ค     |
|         |              |         |   -23.25 น         |             |
+---------+--------------+---------+--------------------+-------------+
|         |   มันแปลกดีนะ  |   ช่อง 9 |   เสาร์ 14.00-15.00 |   แกรมมี่     |
|         |              |         |   น.               |   เทเลวิชั่น   |
+---------+--------------+---------+--------------------+-------------+
|         |   ตาสว่าง     |   ช่อง 9 |   อังคาร – เสาร์     |   ดีทอล์ค     |
|         |              |         |   22.50 -23.50 น.  |             |
+---------+--------------+---------+--------------------+-------------+

ประเภทรายการโทรทัศน์ของกลุ่มบริษัท 

[]

รายละเอียดรูปแบบของแต่ละรายการ

1.  รายการเพลง

  เป็นรายการโทรทัศน์ที่มีการนำเสนอในรูปแบบของมิวสิควีดีโอหรือภาพคอนเสิร์ตของศิลปินมากมายหลากหลาย
  โดยมีวัตถุประสงค์ในการโฆษณาประชาสัมพันธ์ผลงานของกลุ่มบริษัทที่มีการผลิตผลงานออกมาในขณะนั้นให้เป็นที่รู้จัก
  เป็นการแนะนำเพลงและศิลปิน นอกเหนือจากการได้รับฟังผ่านสื่อประเภทอื่น
  ดังนั้นรายการเพลงในรูปแบบของมิวสิควิดีโอหรือภาพคอนเสิร์ต
  จึงเป็นอีกหนึ่งทางเลือกในการนำเสนอให้ผู้บริโภคได้ทราบก่อนที่จะตัดสินใจซื้อผลิตภัณฑ์นั้นๆ
  ของกลุ่มบริษัท

2.  ละครโทรทัศน์

  เป็นรายการโทรทัศน์ที่กลุ่มธุรกิจโทรทัศน์มีความถนัดในด้านการผลิตและมีการนำเสนอผลงานให้กับทางสถานีโทรทัศน์อย่างต่อเนื่อง
  โดยในช่วงที่ผ่านมารายการประเภทละครของกลุ่มธุรกิจโทรทัศน์ที่มีการผลิตออกอากาศ
  ได้รับการตอบรับจากผู้ชมติดอันดับแนวหน้าเสมอมา โดยเฉพาะในส่วนของละครตลกจบในตอน
  (Sit Com) กลุ่มบริษัทถือว่าเป็นผู้นำในการนำเสนอละครในรูปแบบนี้
  และได้รับความนิยมสูงสุดอย่างต่อเนื่อง

3.  รายการเกมส์โชว์

  เป็นรายการโทรทัศน์ที่ได้รับความนิยมจากผู้ชมเป็นอย่างดีในปัจจุบัน
  เนื่องจากรูปแบบการดำเนินรายการที่สนุกสนาน มีสาระและความบันเทิงครบครัน
  และเปิดโอกาสให้ประชาชนทั่วไปเข้าร่วมการแข่งขันกับทางรายการ เป็นเกมโชว์ที่มีเอกลักษณ์
  สนุกสนาน เร้าใจ มีจุดขายอยู่ที่ศิลปินที่ถูกเชิญมาร่วมกับทางรายการ
  ทำให้รายการของกลุ่มบริษัทเป็นรายการที่ได้รับความนิยม ครองใจผู้ชมมาโดยตลอด

  4. รายการสาระบันเทิง

  เป็นรายการที่มีกลุ่มเป้าหมายที่ชัดเจนแน่นอน มีการนำเสนอในแง่ของความบันเทิงที่หลากหลาย
  รายงานกระแสความนิยมและเรื่องราวความคิด รวมถึงนำเสนอเรื่องราวเหตุการณ์ปัจจุบัน
  โดยมีการสอดแทรกเนื้อหา สาระให้กับกลุ่มเป้าหมายได้อย่างมีประสิทธิภาพ ทั้งนี้ในปี 2551
  บริษัทฯ ยังได้สร้างสรรค์รายการรูปแบบสาระบันเทิงผสมเรียลลิตี้โชว์
  เพื่อเกาะกระแสความสนใจของตลาดกลุ่มผู้บริโภคหลักของบริษัทที่ต้องการความแปลกใหม่ที่แสดงให้เห็นถึงความสามารถของผู้ร่วมรายการ
  เช่น การประกวดร้องเพลง เป็นต้น
  และยังเป็นการรวบรวมเอาศักยภาพของการเป็นองค์กรใหญ่ที่ครอบคลุมสื่อบันเทิงครบวงจรมาก่อให้เกิดประโยชน์สูงสุด

  5. รายการทอล์คโชว์

  เป็นรายการที่ให้สาระและความบันเทิง เพลิดเพลินให้แก่ผู้ชมทางบ้านผ่านพิธีกรที่มีชื่อเสียง
  เป็นการนำประเด็นหรือหยิบยกสิ่งที่น่าสนใจในขณะนั้น หรือนำเสนอแง่คิด มิติ
  หรือมุมมองความคิดประสบการณ์ของบุคคลชั้นในในแวดวงต่างของเมืองไทยมานำเสนอให้กับผู้ชมได้อย่างน่าสนใจ

นอกจากนี้กลุ่มบริษัทยังนำข้อมูลจากการสำรวจเรตติ้งมาประเมินรูปแบบของรายการที่เป็นความต้องการของผู้ชม
และเพื่อพัฒนารายการให้เข้าถึงผู้ชมกลุ่มเป้าหมายมากขึ้น

3.2 การตลาดและภาวะการแข่งขัน

3.2.1 นโยบายและลักษณะการตลาด

กลยุทธ์ในการแข่งขัน

-   ผลิตผลงานที่มีคุณภาพมีสาระและความบันเทิงครบถ้วน

    นโยบายด้านการตลาดของกลุ่มธุรกิจโทรทัศน์จะยึดการพัฒนารูปแบบรายการอย่างต่อเนื่อง
    ในการนำเสนอรายการรูปแบบใหม่ที่มีสาระและมีคุณค่าต่อประชาชน
    โดยการกำหนดกลุ่มเป้าหมายของผู้ชมที่ชัดเจน มีรายการที่ให้ความบันเทิงหลายรูปแบบ
    ไม่ว่าจะเป็นรายการวาไรตี้ที่เน้นสาระและความบันเทิง ละคร หรือ เกมส์โชว์ เป็นต้น
    โดยแต่ละบริษัทจะสามารถผลิตรายการโทรทัศน์ได้หลายประเภทตามความถนัด ความสามารถ
    และความชำนาญของทีมงานผลิต เพื่อให้ได้รายการโทรทัศน์ที่มีคุณภาพ
    นอกจากนี้กลุ่มบริษัทยังใช้กลยุทธ์ในการสร้างความต่อเนื่องในฐานลูกค้า
    โดยให้ผู้ชมรายการมีส่วนร่วมในรายการ
    โดยให้ผู้ชมรายการมีส่วนร่วมในรายการโดยให้มีการโทรเข้ามาตอบคำถามชิงรางวัล

-   ผลิตรายการให้เข้าถึงกลุ่มผู้ชมเป้าหมาย

    ในการผลิตรายการใหม่ๆ กลุ่มบริษัทจะมีการวิเคราะห์ กลุ่มผู้ชมเป้าหมาย
    รูปแบบรายการของสถานีอื่นที่แพร่ภาพในเวลาเดียวกัน
    เพื่อนำมาประเมินถึงจุดเด่นของรายการที่จะสามารถดึงดูดจำนวนผู้ชมได้มากกว่า
    นอกจากนี้กลุ่มบริษัทยังนำข้อมูลจากการสำรวจความนิยม (Rating)
    มาประเมินรูปแบบของรายการที่เป็นความต้องการของผู้ชม
    และเพื่อพัฒนารายการให้เข้าถึงผู้ชมกลุ่มเป้าหมายมากกว่า

-   ทีมงานและบุคลากรที่มีประสิทธิภาพ

    ทีมงานและบุคลากรสำหรับกลุ่มธุรกิจโทรทัศน์
    เป็นทีมงานและบุคลากรที่เป็นมืออาชีพในวงการโทรทัศน์ด้วยประสบการณ์ที่ยาวนาน
    ซึ่งเป็นส่วนสำคัญที่จะทำให้ผลงานที่ออกสู่สายตาประชาชนมากด้วยคุณภาพและสาระ
    โดยรายการโทรทัศน์ของกลุ่มบริษัท ส่วนใหญ่มีความนิยม (Rating)
    และจำนวนผู้ชมในปริมาณที่น่าพอใจ นอกจากนี้
    กลุ่มบริษัทยังได้ใช้เครือข่ายของบริษัทในเครือต่างๆ ในการจัดหาศิลปินหรือนักแสดง
    เพื่อให้เกิดมูลค่าโดยรวมสำหรับทุกส่วนงาน

-   กลยุทธ์ทางด้านราคา

    กลุ่มธุรกิจโทรทัศน์ได้เน้นใช้กลยุทธ์ทางการตลาดในด้านราคาแบบเหมารวม (Package)
    ซึ่งขอบเขตของการให้บริการโฆษณาจะครอบคลุมหลายสื่อในหลายรูปแบบของการโฆษณาซึ่งจะกระจายไปหลายรายการแล้วแต่ความต้องการของลูกค้า
    ในราคาที่คุ้มค่าและประหยัดกว่าการโฆษณาแบบเพียงรายการเดียว
    นอกเหนือจากการซื้อโฆษณา
    กลุ่มธุรกิจโทรทัศน์ยังโฆษณาผลิตภัณฑ์ของลูกค้าในรายการโทรทัศน์ต่างๆ ของกลุ่มบริษัท
    โดยการนำผลิตภัณฑ์ของลูกค้าไปเป็นส่วนประกอบหนึ่งในฉากของรายการโทรทัศน์ด้วย
    กลยุทธ์เพิ่มเติมที่ใช้ในปี 2550
    คือการวางแผนสื่อโฆษณาร่วมกับการจัดทำกิจกรรมส่งเสริมการตลาด (Event)
    ทั้งกิจกรรมภายในและนอกประเทศ (Tour)
    เพื่อเป็นทางเลือกเพิ่มเติมให้กับลูกค้าที่มีความสนใจอยากทำกิจกรรมส่งเสริมการตลาดและยังสามารถมีสื่อประชาสัมพันธ์ผ่านทางรายการได้อีกทางหนึ่งด้วย
    ซึ่งได้รับการตอบรับจากลูกค้าเป็นอย่างดี

    ลักษณะลูกค้าและกลุ่มลูกค้าเป้าหมาย

  กลุ่มผู้ชมเป้าหมาย

  กลุ่มผู้ชมเป้าหมายสามารถแบ่งได้ตามรูปแบบของรายการ
  และเจาะจงเฉพาะตามลักษณะเฉพาะของแต่ละรายการ โดยสามารถสรุปได้ดังนี้

1)  รายการเพลง : วัยรุ่นชายและหญิง อายุตั้งแต่ 15 ปีขึ้นไป / นักเรียน นักศึกษา / แม่บ้าน

2)  ละครโทรทัศน์ และ รายการเกมส์โชว์ : สำหรับครอบครัว ทุกเพศ ทุกวัย

3)  รายการเกมส์โชว์ : สำหรับครอบครัว ทุกเพศ ทุกวัย

4)  รายการสาระบันเทิง : มีทั้งสำหรับวัยรุ่นชายหญิงทั่วประเทศ อายุตั้งแต่ 12 ปีขึ้นไป
    และสำหรับครอบครัว ทุกเพศ ทุกวัย

5)  รายการทอล์คโชว์ : ผู้ชมทางบ้าน อายุตั้งแต่ 25 ปีขึ้นไป

  กลุ่มลูกค้าเป้าหมาย

  ลักษณะลูกค้าของธุรกิจสื่อโทรทัศน์ สามารถจำแนกได้เป็น 2 ประเภท ดังนี้

1)  กลุ่มลูกค้าที่เป็นบริษัทโฆษณา (Agency) บริษัทโฆษณาจะซื้อเวลาโฆษณาจากผู้ผลิตรายการ
    และจะเป็นผู้เสนอการจัดสรรและวางแผนการใช้สื่อโฆษณาของลูกค้าผู้เป็นเจ้าของสินค้า

2)  ลูกค้าโดยตรง (Direct Customer) เป็นกลุ่มลูกค้าผู้ประกอบการในธุรกิจต่างๆ
    ที่ซื้อเวลาโฆษณาจากผู้ผลิตรายการโดยตรง

  การจำหน่ายและช่องทางการจำหน่าย

  ช่องทางการจำหน่ายของกลุ่มธุรกิจสื่อโทรทัศน์จะเป็นลักษณะของการผ่านบริษัทโฆษณามากกว่าร้อยละ
  76 ของยอดขาย และขายตรงให้กับลูกค้าประมาณร้อยละ 24 ของยอดขาย

  สัดส่วนการขายให้แก่ลูกค้ารายใหญ่ 10 รายแรกต่อรายได้ในช่วง 3 ปีที่ผ่านมา

  หน่วย : ร้อยละ

  -------------------------------------- ---------- --------- -------------
                                         2548       2549      2550

  รายได้รวมกันของลูกค้า 10 รายแรก            58.26      66.00     48.86
  -------------------------------------- ---------- --------- -------------

  ในระยะ 3
  ปีที่ผ่านมากลุ่มธุรกิจสื่อโทรทัศน์ไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ 30
  ของรายได้รวมของกลุ่มธุรกิจสื่อโทรทัศน์

3.2.2 สภาพการแข่งขัน / แนวโน้มภาวะอุตสาหกรรมและการแข่งขัน

  ปัจจุบันมีสถานีโทรทัศน์ที่ให้บริการแก่ผู้ชมทั่วประเทศโดยไม่คิดมูลค่า หรือสถานีโทรทัศน์แบบพื้นฐาน
  (Free TV) รวม 6 สถานีได้แก่ ช่อง 3, 5, 7, 9, 11 และไอทีวี
  ทั้งนี้ผู้ผลิตรายการจะต้องทำสัญญาเช่าเวลาจากทางเจ้าของสถานี
  เพื่อผลิตรายการและหารายได้จากการขายโฆษณาสินค้าและบริการต่างๆ
  หรือผลิตรายการและขายให้แก่ทางสถานี โดยได้รับรายได้จากการขายรายการนั้นๆ ยกเว้นช่อง
  11 ที่ไม่มีการขายโฆษณา และจากการเปลี่ยนแปลงของสถานีโทรทัศน์ทีไอทีวี (ไอทีวี)
  ที่จะปรับเปลี่ยนเป็นสื่อสาธารณะทำให้ไม่สามารถขายโฆษณาได้ ตามที่สภานิติบัญญัติแห่งชาติ
  ได้ผ่านร่างพระราชบัญญัติซึ่งจะมีผลบังคับใช้ในวันที่ 1 มกราคม 2551 เป็นต้นไป

  สถานการณ์ทางการตลาดภาพรวมในปี 2550
  สินค้าและบริการต่างๆมีการใช้งบโฆษณาเพิ่มขึ้นจากปี 2549 ในอัตรา 1.5% เท่านั้น
  ซึ่งสอดคล้องกับตัวเลขการสำรวจความเชื่อมั่นของผู้บริโภคที่ลดลงโดยตลอด
  นับแต่ภาวะน้ำมันขึ้นราคาและการเมืองที่ผันผวน แต่อย่างไรก็ตามในเดือนตุลาคม 2550
  ที่ผ่านมาอัตราการใช้งบโฆษณามีแนวโน้มสูงขึ้นเกือบ 3% เมื่อเทียบกับเดือนกันยายน 2550
  ทั้งนี้น่าจะมีสาเหตุจากการเข้าสู่ไตรมาสสุดท้ายที่เป็นช่วงเทศกาลของการจับจ่ายใช้สอย
  และการรณรงค์หาเสียงเลือกตั้งจึงทำให้กำลังซื้อมีเพิ่มสูงยิ่งขึ้น คาดการณ์ว่าการโฆษณาในปี
  2551 น่ามีแนวโน้มที่จะปรับตัวดีขึ้นหลังจากที่สภาวะทางการเมืองของประเทศเริ่มเข้าสู่ระบบ
  จากการเลือกตั้งที่ผ่านไป
  ซึ่งก่อให้เกิดความมั่นใจในการลงทุนทั้งจากภายในและภายนอกประเทศสูงขึ้น
  โอกาสการเติบโตของสื่อโฆษณาจึงค่อนข้างมีแนวโน้มที่ดี

  รูปแบบรายการที่ได้รับความนิยมสูงขึ้น ในปี 2550 คือ รูปแบบรายการข่าวต่างๆ
  ทั้งในรูปแบบการรายงานข่าวปกติ รวมไปถึงรูปแบบสาระบันเทิงเชิงข่าว
  เห็นได้จากการอัตราความนิยมของคนดูในช่วงไพรม์ไทม์ของทางช่อง 3
  ที่เป็นรายการข่าวและละครหลังข่าว ได้รับความนิยมสูงขึ้น รวมทั้งในปลายปี 2550 ทางช่อง 7
  ได้มีปรับผังรายการโดยเพิ่มสัดส่วนของรายการข่าวมากยิ่งขึ้นเช่นกัน

  การผลิตรายการทางโทรทัศน์ ผู้ผลิตรายการต้องมีความพร้อมในด้านเงินทุน ประสบการณ์
  ความชำนาญ บุคลากรและความสัมพันธ์กับเจ้าของสถานีทั้งหน่วยของรัฐบาลและเอกชน
  การแข่งขันจะรุนแรงมากในทุกๆ
  ช่วงของรายการที่แพร่ภาพไม่ว่าจะเป็นช่วงก่อนและหลังข่าวภาคค่ำ ที่เป็นช่วง Prime time
  หรือจะเป็นช่วงใหม่ที่มีการแยกเซ็กเม้นท์ลูกค้าชัดเจนมากขึ้น ทั้งนี้การผลิตรายการที่มีคุณภาพ
  เพื่อให้เข้าถึงผู้บริโภคจะเป็นปัจจัยสำคัญที่ทางผู้ผลิตรายการโทรทัศน์ต้องให้ความสำคัญ

  คู่แข่ง

  สำหรับคู่แข่งขันในธุรกิจสื่อโทรทัศน์ปัจจุบันมีบริษัทที่ประกอบธุรกิจผลิตและรับจ้างผลิตรายการโทรทัศน์ประเภทต่างๆ
  มากรายที่มีรูปแบบการผลิตรายการที่ใกล้เคียงกัน
  ประกอบด้วยบริษัทย่อยของทางเจ้าของสถานีที่เป็นเอกชน หรือผู้ผลิตรายการอิสระ เช่น บริษัท
  โพลีพลัส จำกัด, บริษัท บรอดคาสไทย เทเลวิชั่น จำกัด, บริษัท บอนด์ จำกัด, บริษัท มีเดีย
  อ๊อฟ มีเดีย จำกัด (มหาชน), บริษัท เจเอสแอล จำกัด, บริษัท ทีวี ธันเดอร์ จำกัด และ
  บริษัท เวิร์กพ้อยท์ จำกัด (มหาชน)
  ผู้ผลิตรายการอิสระบางรายจะดำเนินการผลิตรายการให้แก่สถานีใดสถานีหนึ่งเท่านั้นแต่มีน้อยรายรวมทั้งกลุ่มบริษัท
  ที่สามารถผลิตรายการให้แก่สถานีทุกช่อง

  ส่วนแบ่งการตลาด

  ในการคำนวณมูลค่าโดยรวมของธุรกิจสื่อโฆษณาทางโทรทัศน์
  จะเป็นการคำนวณจากนาทีโฆษณาในแต่ละช่วงคูณด้วยอัตราค่าโฆษณาในช่วงนั้นๆ
  โดยใช้มูลค่าที่ไม่ได้มีการปรับลดราคาขาย
  ส่งผลให้มูลค่าตลาดที่ได้มานั้นสูงเกินจริงอย่างไรก็ตามวิธีการคำนวณก่อนหักส่วนลดถือเป็นวิธีที่ดีที่สุดที่สามารถนำมาเปรียบเทียบ
  ส่วนแบ่งการตลาดได้

  จากข้อมูลของบริษัท นีลสัน มีเดีย รีเสีร์ช (ประเทศไทย) จำกัด
  ได้สรุปตัวเลขการโฆษณาผ่านสื่อโทรทัศน์ในปี 2550 จำนวน 53,484 ล้านบาท
  โดยมีส่วนแบ่งทางการตลาดแยกตามสถานีโทรทัศน์พบว่า ช่อง 3 มีส่วนแบ่งเพิ่มขึ้นกว่าปี 2549
  โดยมีสัดส่วน 29.43 % ช่อง 7 มีส่วนแบ่งการตลาดลดลง 28.59 % ช่อง 5 มีส่วนแบ่ง
  17.64% ช่อง 9 มีส่วนแบ่ง 14.57% ทีไอทีวีมีส่วนแบ่ง 14.52%
  และจากตัวเลขข้างต้นสามารถประมาณส่วนแบ่งทางการตลาดของบริษัทฯ ณ วันที่ 31 ธันวาคม
  2550 โดยกลุ่มบริษัทมีส่วนแบ่งทางการตลาดของธุรกิจสื่อโทรทัศน์ ประมาณ 0.97%
  เติบโตจากปีที่แล้ว 5.49% ซึ่งเป็นเพราะการผลิตรายการคุณภาพที่เข้าถึงกลุ่มเป้าหมาย
  พร้อมทั้งปรับกลยุทธ์ทางการขายให้ตอบโจทย์ของลูกค้า เช่น การจัดกิจกรรมทางการตลาด
  ทั้งในและต่างประเทศ ซึ่งได้ผลตอบรับเป็นอย่างดี

  ตลาดโฆษณาของสื่อโทรทัศน์

  จากการศึกษาของบริษัทนีสสัน มีเดีย รีเสิร์ช (ประเทศไทย) จำกัด
  ได้เปรียบเทียบตัวเลขการใช้งบโฆษณาผ่านสื่อประเภทต่างๆ
  พบว่าสื่อโทรทัศน์เป็นสื่อที่ได้รับความนิยมสูงสุด โดยมีส่วนแบ่งการตลาดอยู่ประมาณร้อยละ 58.13
  และเมื่อเปรียบเทียบปี 2549 กับปี 2550 พบว่างบโฆษณาสื่อโทรทัศน์เพิ่มขึ้นจาก 53,473
  ล้านบาท เป็น 53,484 ล้านบาท หรือเพิ่มขึ้นร้อยละ 0.02 ทั้งนี้
  เนื่องมาจากผันผวนทางเศรษฐกิจและผลทางการเมือง ซึ่งเมื่อมีการเลือกตั้งในช่วงปลายปี 50
  จึงส่งผลงบโฆษณาผ่านสื่อประเภทต่างๆ มีการปรับตัวสูงขึ้นเล็กน้อย
  รวมทั้งการปรับเปลี่ยนของสถานีโทรทัศน์ทีไอทีวีให้กลายเป็นสื่อโทรทัศน์สาธารณะด้วยเช่นกัน
  (ข้อมูล ณ วันที่ 31 ธันวาคม 2550)

  มูลค่าโฆษณาในสื่อโทรทัศน์ (ล้านบาท)

 []

ที่มา: บริษัท นีลเส็น มีเดีย รีเสิร์ช (ประเทศไทย) จำกัด

แนวโน้มภาวะอุตสาหกรรมและการแข่งขัน

  จากการเปลี่ยนแปลงของสถานีโทรทัศน์ทีไอทีวี (ไอทีวี)
  ที่จะปรับเปลี่ยนเป็นสื่อสาธารณะที่ไม่มีโฆษณา ตามที่สภานิติบัญญัติแห่งชาติ
  ได้ผ่านร่างพระราชบัญญัติซึ่งจะมีผลบังคับใช้ในวันที่ 1 มกราคม 2551 เป็นต้นไปนั้น
  ทำให้ตลาดโฆษณามีการปรับตัวสูง เพื่อรองรับการเปลี่ยนแปลงดังกล่าว
  โดยงบโฆษณามีการจัดสรรจากช่องทีไอทีวี กระจายลงในช่องอื่นๆ เพิ่มมากขึ้น ซึ่งอันดับแรกได้แก่
  ช่อง 3 และช่อง 5 ตามลำดับ ในขณะที่ช่อง 7 มียอดการใช้จ่ายโฆษณาลดน้อยลง
  อัตราการใช้งบโฆษณาผ่านทางช่อง 9 มีสัดส่วนน้อยลงเช่นกัน
  อาจเกิดจากสาเหตุการเปลี่ยนแปลงนโยบายบริหารเมื่อมีการเปลี่ยนแปลงผู้อำนวยการอสมท.

  ทั้งนี้ในด้านของผู้ผลิตรายการก็ได้รับผลกระทบจากการเปลี่ยนแปลงของสถานีโทรทัศน์ทีไอทีวีเช่นกัน
  ผู้ผลิตรายการที่เคยผลิตรายการให้กับสถานีทีไอทีวีมีการนำเสนอรายการของตนแก่ทางสถานีอื่นๆ
  ซึ่งเน้นที่ช่อง 5 และช่อง 9 เนื่องจากนโยบายรายการค่อนข้างไม่แตกต่างจากสถานีทีไอทีวีเดิม
  ที่เน้นในเรื่องเนื้อหาสาระมากกว่าความบันเทิง
  และด้วยปัจจัยดังกล่าวข้างต้นทำให้อัตราค่าโฆษณาของแต่ละสถานีมีการปรับตัวสูงขึ้นด้วยเช่นกันโดยมีแนวโน้มเริ่มปรับตั้งแต่ปลายปี
  2550 จนถึงกลางปี 2551
  นอกจากนี้สถานีโทรทัศน์แต่ละแห่งจะมีการปรับรูปแบบรายการที่สะท้อนบุคลิกเฉพาะสถานีที่ชัดเจนขึ้นเพื่อสร้างความแตกต่างและเป็นจุดขายที่สำคัญ
  ซึ่งทำให้แต่ละสถานีมีความต้องการรายการโทรทัศน์ประเภทต่างๆ ที่หลากหลายมากขึ้น นอกจากนี้
  สถานีโทรทัศน์ต่างๆมีการเปลี่ยนผังรายการอย่างต่อเนื่อง เพื่อแย่งชิงความนิยม (Rating)
  ส่งผลให้ผู้ผลิตรายการต้องเน้นคุณภาพ ความแปลกใหม่ของรายการ
  รูปแบบที่เหมาะสมกับผู้ชมส่วนใหญ่และเป็นที่ต้องการของลูกค้า
  เพื่อให้รายการที่ผลิตสามารถแพร่ภาพในสถานีที่มีส่วนแบ่งการตลาดสูง

  อย่างไรก็ตาม จากความต้องการรายการโทรทัศน์ ประเภทต่างๆ เพิ่มขึ้น
  ส่งผลให้ธุรกิจการผลิตรายการโทรทัศน์มีแนวโน้มการเติบโตและการแข่งขันที่สูงในอนาคต
  ดังนั้นผู้ผลิตรายการที่มีคุณภาพและมีความหลากหลายและมีบุคลากรที่มีความสร้างสรรค์
  จะมีข้อได้เปรียบกว่าคู่แข่งในการขยายธุรกิจต่อไป

  3.3 การจัดหาผลิตภัณฑ์หรือบริการ

3.3.1 การจัดให้ได้มาซึ่งผลิตภัณฑ์เพื่อจำหน่าย

    องค์ประกอบสำคัญในการผลิตรายการโทรทัศน์

1)  นักแสดง พิธีกรและบุคลากรฝ่ายการผลิต

    กลุ่มบริษัทจะคัดเลือกและว่าจ้าง นักแสดง หรือ พิธีกร
    ที่มีบุคลิกภาพเหมาะสมกับละครเรื่องนั้นๆ หรือรายการนั้นๆ ทั้งนี้กลุ่มบริษัทจะมีข้อได้เปรียบ
    ในกรณีที่นักแสดงหรือพิธีกรเป็นบุคลากรของจีเอ็มเอ็ม แกรมมี่ ซึ่งเป็นบริษัทใหญ่ของกลุ่มบริษัท
    เนื่องจากจะทำให้สามารถติดต่อ ประสานงาน และขอความร่วมมือได้ง่ายกว่า
    โดยอัตราการจ่ายค่าตอบแทนเป็นไปตามอัตราตลาด ในส่วนของบุคลากร
    ส่วนใหญ่จะเป็นพนักงานประจำ ซึ่งได้รับค่าตอบแทนเป็นเงินเดือน
    ปัจจุบันกลุ่มบริษัทมีบุคลากรฝ่ายการผลิต 284 คน
    บุคลากรส่วนใหญ่จะอยู่กับบริษัทฯมาเป็นระยะเวลานาน
    และกลุ่มบริษัทได้ให้ความสำคัญกับการอบรมและพัฒนาบุคลากรเป็นอย่างมาก

2)  สถานที่ใช้ในการถ่ายทำและอุปกรณ์ที่ใช้ในการผลิต

    ในการผลิตละครและรายการ โดยส่วนใหญ่จะเป็นการการถ่ายทำนอกสถานที่เป็นหลัก
    ดังนั้นกลุ่มบริษัทจะเช่าสถานที่ถ่ายทำจากบุคคลภายนอก
    เนื่องจากการลงทุนสร้างสตูดิโอต้องใช้เงินลงทุนที่สูงและไม่คุ้มทุน
    โดยปกติแล้วจะมีเพียงเจ้าของสถานีเท่านั้นที่จะสร้างสตูดิโอเพื่อผลิตข่าวเป็นส่วนใหญ่
    ทั้งนี้กลุ่มบริษัทจะเช่าอุปกรณ์ที่ใช้ในการผลิตรายการ เช่น กล้องโทรทัศน์
    คอมพิวเตอร์สำหรับตัดต่อภาพและเสียง จาก จีเอ็มเอ็ม แกรมมี่
    โดยจ่ายค่าเช่าตามราคาตลาด

    ต้นทุนการผลิต

    ในส่วนของต้นทุนการผลิตของกลุ่มบริษัท ค่าใช้จ่ายหลัก คือ ค่าเช่าเวลา
    ค่าใช้จ่ายเกี่ยวกับสถานที่ใช้ในการถ่ายทำและอุปกรณ์ที่ใช้ในการผลิต ค่านักแสดง และค่าพิธีกร

3.3.2 ผลกระทบต่อสิ่งแวดล้อม

ไม่มี

  3.4 งานที่ยังไม่ได้ส่งมอบ

ไม่มี

ธุรกิจสิ่งพิมพ์

  3.1 ลักษณะผลิตภัณฑ์หรือบริการ

  ผลิตภัณฑ์หลักของกลุ่มธุรกิจสิ่งพิมพ์ คือ การผลิตนิตยสารรายเดือนและรายปักษ์
  ซึ่งเป็นนิตยสารแฟชั่น นิตยสารสำหรับผู้หญิง นิตยสารสำหรับผู้ชาย นิตยสารบันเทิง
  และเป็นผู้ผลิตและจำหน่ายหนังสือเล่ม (Pocket Book) ปัจจุบันมีนิตยสารของกลุ่มบริษัททั้งสิ้น 5
  เล่ม เป็นนิตยสารไทย 2 เล่ม และเป็นนิตยสารที่ซื้อลิขสิทธิ์มาจากต่างประเทศอีก 3 เล่ม
  โดยนิตยสารแต่ละเล่มมีลักษณะเฉพาะที่ต่างกันดังนี้

  --------------------- ------------------------------------------------------------------- ---------------------------
  นิตยสาร / รูปแบบสิ่งพิมพ์   ลักษณะของเนื้อหา                                                       กลุ่มเป้าหมาย

  อิมเมจ (Image)         แฟชั่น ความงาม สาระและบันเทิงที่โดดเด่นด้วยภาพทันสมัย                         ไม่จำกัดเพศหรืออายุของกลุ่มผู้อ่าน
  รายเดือนอิมเมจฉบับพิเศษ                                                                       ทุกเพศทุกวัย ตั้งแต่นักเรียน นักศึกษา
  Beauty & Health                                                                           และคนทำงาน

  มาดาม ฟิกาโร           นิตยสารสำหรับผู้หญิงที่มีความสนใจในแฟชั่น ชื่นชอบในศิลปะที่สวยงาม                  ผู้หญิงวัยทำงานอายุ 25-35
  (Madame Figaro)       มอบความบันเทิงและสาระให้แก่ผู้หญิงที่มีรสนิยมและการศึกษาสูง                      ปีที่ค่อนข้างมีระดับ มีรสนิยม
                                                                                            และการศึกษาสูง

  เฮอร์ เวิลด์ (Her World) แฟชั่น ความงาม สาระและบันเทิง                                           ผู้หญิงที่เป็นนักศึกษา
  *                     วิถีการดำเนินชีวิตของสาวสมัยใหม่ที่ใช้เวลาอย่างมีประโยชน์เพื่อพัฒนาและปรับปรุงตนเอง   ไปจนถึงวัยเริ่มต้นทำงาน อายุ
                        และเตรียมพร้อมที่จะเผชิญโลกใหม่ ในวัยที่มากขึ้น                                18-28 ปี

  แมกซิม (Maxim)**       เรื่องราวการใช้ชีวิตและรูปแบบการดำเนินชีวิตของผู้ชายยุคใหม่ที่มีความเป็นตัวของตัวเอง   ผู้ชายทันสมัย วัย 18-40 ปี
                        ประกอบไปด้วยสาระและบันเทิง การแต่งกาย ความเป็นอยู่ เทคโนโลยี และสุขภาพ       ที่สนใจความเป็นไปของสังคม แฟชั่น
                                                                                            บันเทิง และเทคโนโลยีใหม่ๆ
                                                                                            และมีความเป็นตัวของตัวเอง

  อิน แมกกาซีน            เน้นความรักดารา บทสัมภาษณ์เชิงลึก                                         ผู้หญิงวัยมหาวิทยาลัยถึงวัยทำงาน
  (In Magazine)***      และสไตล์ของดาราที่นำไปดัดแปลงใช้กับสาวไทยทั่วไปได้ มองโลกในแง่ดี และ exclusive คนเมือง วัย 18-29 ปี
                                                                                            มีรายได้ระดับกลางถึงสูง

  หนังสือเล่ม (Pocket      เป็นเรื่อง Fiction, Non-Fiction, Style และ Self Esteem                 ผู้หญิง อายุ 17-35 ปี
  Book)                                                                                     ที่มีความสนใจเรื่องราวที่ทันสมัย
                                                                                            พร้อมรับความคิดที่แตกต่าง
  --------------------- ------------------------------------------------------------------- ---------------------------

  * Her World ผลิตและจัดจำหน่ายเล่มแรกในเดือนมีนาคม 2547

  ** Maxim ผลิตและจัดจำหน่ายเล่มแรกในเดือนมกราคม 2548

  *** In Magazine ผลิตและจัดจำหน่ายเล่มแรกในเดือนมีนาคม 2548

  รายละเอียดรูปแบบของสิ่งพิมพ์
  นิตยสารอิมเมจ (Image)

  นิตยสารอิมเมจเป็นนิตยสารแฟชั่น ที่โดดเด่นด้วยภาพแฟชั่น รวมถึงเนื้อหาที่เข้มข้นร่วมสมัย
  ประกอบด้วยข่าวสารและข้อมูลที่น่าสนใจ ทั้งในด้านสังคม ศิลปะ ดนตรี ภาพยนตร์ เพลง หนังสือ
  คอลัมน์ที่เอื้อประโยชน์ต่อสังคม การสัมภาษณ์แนะนำบุคคลที่น่าสนใจในทุกสาขาอาชีพ สารคดี
  รายงานพิเศษทั้งในและต่างประเทศ แนะนำข่าวสารและสินค้าเกี่ยวกับความงาม แฟชั่น
  บทความเชิงทัศนะ จากนักเขียนรับเชิญจากวงการต่างๆ เช่นนักธุรกิจ นักโฆษณา นักดนตรี แพทย์
  นักวิชาการ และมีบทความเกี่ยวกับการท่องเที่ยวทั้งในและต่างประเทศ
  ปัจจุบันนิตยสารอิมเมจบริหารโดย บริษัท อิมเมจ พับลิชชิ่ง จำกัด ซึ่งถือหุ้นโดยบริษัทฯ ร้อยละ
  70

  นิตยสารมาดาม ฟิกาโร (Madame Figaro)

  นิตยสารมาดาม ฟิกาโร เป็นนิตยสารแฟชั่น ที่จับกลุ่มผู้หญิงที่มีระดับ มีรสนิยม และการศึกษาสูง
  ไม่ต้องการฮาวทู เป็นนิตยสารในแบบฉบับของผู้หญิงที่ชอบในศิลปะที่สวยงาม
  ให้สาระและความบันเทิงในสไตล์ที่ครบถ้วน มีรสนิยมและความสวยงามที่จะมอบให้ผู้อ่าน
  ไม่ว่าจะเป็นเรื่องอาหารหรือเรื่องแฟชั่น ภาพที่งดงามและให้แรงบันดาลใจ โดยนำเสนอสิ่งต่างๆ
  ที่พร้อมสรรพให้กับผู้อ่าน ปัจจุบันนิตยสารมาดามฟิกาโร บริหารโดยบริษัท จีเอ็มเอ็ม อินเตอร์
  พับลิชชิ่ง จำกัด ซึ่งถือหุ้นโดยบริษัทฯ ร้อยละ 70

นิตยสารเฮอร์ เวิลด์ (Her World)

  นิตยสารเฮอร์ เวิลด์เป็นนิตยสารผู้หญิงที่ได้รับความนิยมมากที่สุดในประเทศสิงคโปร์
  ได้นำมาพัฒนาให้สอดคล้องกับวิถีการดำเนินชีวิตของคนไทย
  โดยมีการปรับปรุงเนื้อหาให้เข้ากับผู้หญิงไทย
  ภายใต้คอนเซ็ปของชาวเอเชียที่กำลังมาแรงอยู่ในขณะนี้ มีการนำเสนอเรื่องราวน่าสนใจต่างๆ
  เช่น เรื่องราวเกี่ยวกับความสวยความงาม สาระและความบันเทิงที่ครบครัน รอบรู้ในทุกๆ ด้าน
  รวมถึงเรื่องของวิถีชีวิตและการใช้เวลาว่างที่มีประโยชน์และใช้ชีวิต
  โดยจะเป็นเพื่อนที่คอยให้คำแนะนำและดีที่สุดสำหรับผู้หญิง ปัจจุบันนิตยสาร เฮอร์ เวิลด์
  บริหารโดยบริษัท จีเอ็มเอ็ม ไทมส์ จำกัด ซึ่งถือหุ้นโดยบริษัทฯ ร้อยละ 70

นิตยสารแมกซิม (Maxim)

  นิตยสารแมกซิมเป็นนิตยสารผู้ชายที่ขายดีที่สุดในโลก โดยประเทศไทยเป็นประเทศที่ 35
  ที่พิมพ์นิตยสารฉบับนี้ เป็นนิตยสารสำหรับผู้ชายที่มีรสนิยม มีความมั่นใจในตัวเองสูง
  ผู้ชายที่อินเทรนด์แต่ไม่ตามเทรนด์ โดยที่เนื้อหาสาระแบ่งออกเป็น 5 หัวข้อใหญ่ๆ คือฉลาด เท่
  มีสาระ มีอารมณ์ขัน และอ่านสนุก และนำเสนอไลฟ์สไตล์ของผู้ชายยุคใหม่
  ไม่ว่าจะเป็นการแต่งตัว ช๊อปปิ้ง สุขภาพ โดยได้มีการผลิตและจำหน่ายฉบับแรกในเดือนมกราคม
  2548 ปัจจุบันนิตยสาร แมกซิม บริหารโดยบริษัท จีเอ็มเอ็ม ไทมส์ จำกัด ซึ่งถือหุ้นโดยบริษัทฯ
  ร้อยละ 70

นิตยสารอิน แมกกาซีน (In Magazine)

  In Magazine เป็นนิตยสารบันเทิงที่มุ่งเน้นที่จะสร้างตลาดใหม่ซึ่งแตกต่าง
  โดยเน้นความรักของดารา บทสัมภาษณ์เชิงลึก
  และสไตล์ของดาราที่นำไปดัดแปลงใช้กับสาวไทยทั่วไปได้ แบ่งหมวดเป็น In Love, In Style
  และ Insight ตามความต้องการของกลุ่มเป้าหมาย และมีบุคลิกเด่น คือ selective
  คัดสรรเฉพาะเรื่องเด่นเพื่อประหยัดเวลาผู้อ่าน มองโลกในแง่ดี อ่านแล้วรื่นรมย์ และ
  exclusive โดยการเสาะหาสิ่งพิเศษให้กับผู้อ่าน In Magazine
  ได้วางแผงฉบับแรกในเดือนมีนาคม 2548 ปัจจุบัน In Magazine บริหารโดย บริษัท อิน
  พับลิชชิ่ง จำกัด ซึ่งบริษัทฯ ถือหุ้นร้อยละ 70

หนังสือเล่ม (Pocket Book)

  หนังสือเล่มของธุรกิจสิ่งพิมพ์ เป็นหนังสือที่จุดประกายให้กับผู้หญิง สามารถแบ่งเป็น 4
  ประเภทใหญ่ๆ คือ 1. Bliss Self Esteem ทำให้คนอ่านมองเห็นคุณค่าในตัวเอง 2. Bliss
  Style Books เป็นคู่มือการดูแลตัวเองทั้งสุขภาพและความงาม 3. Bliss Non-Fiction
  เป็นงานเขียนที่นำเสนอมุมมองต่างๆที่น่าจะสร้างแรงบันดาลใจให้กับคนอ่าน และ 4. Bliss
  Fiction เป็นวรรณกรรมแปลร่วมสมัย นอกจากนี้ ยังมี J Book
  ที่เป็นวรรณกรรมแปลร่วมสมัยของประเทศญี่ปุ่นอีกด้วย ปัจจุบัน หนังสือเล่มบริหารโดย บริษัท บลิส
  พับลิชชิ่ง จำกัด ซึ่งบริษัทฯ ถือหุ้นทั้งร้อยละ 100

3.2 การตลาดและภาวะการแข่งขัน

3.2.1 นโยบายและลักษณะการตลาด

กลยุทธ์ในการแข่งขัน

-   ผลิตผลงานที่มีคุณภาพและมีความน่าสนใจ

  นิตยสารแต่ละเล่มมีจุดเด่นที่แตกต่างกันอย่างเด่นชัดเพื่อรองรับความต้องการของกลุ่มลูกค้าที่แตกต่างกัน
  อย่างไรก็ตามสิ่งที่เหมือนกันในนิตยสารทั้งหมด ประกอบไปด้วยบทความและเนื้อหาดีๆ
  อันหลากหลายจากนักเขียนฝีมือคุณภาพ การแปลจากนักแปลมืออาชีพ
  ภาพแฟชั่นที่ทางเราสามารถนำนางแบบหรือนักแสดงชั้นนำของเมืองไทยและต่างประเทศ
  มานำเสนอในรูปแบบใหม่ๆ สร้างความแตกต่างจากนิตยสารเล่มอื่นๆที่เคยนำเสนอมา
  บริษัทฯได้พัฒนาและปรับปรุงเนื้อหาของนิตยสารแต่ละเล่มอยู่อย่างต่อเนื่อง
  เพื่อให้นิตยสารแต่ละเล่มเหมาะสมกับความต้องการของกลุ่มลูกค้าที่มีการเปลี่ยนแปลงอยู่ตลอดเวลาและสภาวการณ์ปัจจุบัน
  การปรับปรุงนี้ยังรวมถึงการจัดรูปเล่มที่สวยงาม
  ทำให้ภาพโฆษณาดูสวยงามตรงตามความต้องการของลูกค้าผู้ซื้อโฆษณา นอกจากนั้นบริษัทฯ
  ยังได้มีการนำเสนอบทความโฆษณาที่ตรงต่อความต้องการของลูกค้าผู้ซื้อโฆษณาและยังมีความแปลกใหม่เพื่อเพิ่มความน่าสนใจในการอ่านให้แก่ผู้อ่าน

-   กลยุทธ์ทางด้านการส่งเสริมการขาย

  กลยุทธ์การส่งเสริมการขายสามารถแบ่งออกเป็น 2 กลุ่ม
  เพื่อรองรับกลุ่มลูกค้าผู้อ่านและผู้ซื้อโฆษณา โดยแบ่งออกเป็นประเภทดังนี้ สำหรับผู้อ่าน
  บริษัทฯได้มีการจัดทำกิจกรรมตามสถานที่ต่างๆเพื่อประชาสัมพันธ์นิตยสาร อาทิเช่น
  อาคารสำนักงาน และมหาวิทยาลัยชั้นนำ โดยมีศิลปินและนักแสดงเข้ามาสร้างสีสันให้แก่กิจกรรม
  การออกบูธที่ศูนย์ประชุมแห่งชาติสิริกิตต์ สำหรับผู้รักการอ่าน
  นอกจากนั้นยังมีการแนะนำผลิตภัณฑ์ใหม่ๆผ่านกิจกรรมโดยได้รับความร่วมมือจากกองบรรณาธิการและรวมถึงการแนะนำผ่านการแทรกในนิตยสาร
  ตลอดจนการร่วมมือกับบัตรเครดิตให้สามารถซื้อนิตสารผ่านบัตรเครดิตได้

  สำหรับผู้ซื้อโฆษณาที่มียอดซื้อในระดับสูง บริษัทฯให้สิทธิพิเศษในการจัดคิวถ่ายแฟชั่น
  ให้สิทธิ์ในการแนะนำสินค้าใหม่หรือลงโฆษณาเสริมได้ตามความเหมาะสม
  มีการประชาสัมพันธ์สินค้าผ่านทางบทความและคอลัมน์แนะนำต่างๆตามความเหมาะสม
  และมีการปรับตำแหน่งหน้าโฆษณาที่ดีขึ้น

-   กลยุทธ์ทางด้านราคา

  ทางด้านราคา บริษัทฯแบ่งกลยุทธ์ออกเป็น 2 ประเภทเช่นเดียวกันกับการส่งเสริมการขาย
  สำหรับกลุ่มผู้อ่าน บริษัทฯมีนโยบายลดราคาให้แก่ลูกค้า ในกรณีที่ลูกค้าสมัครสมาชิกรายปี
  นอกจากนั้นยังมีการลดราคาพิเศษในช่วงสัปดาห์หนังสือในงานมหกรรมหนังสือ
  ในส่วนของลูกค้าผู้ซื้อโฆษณานั้น บริษัทฯมีนโยบายในการปรับราคาที่ยืดหยุ่นสำหรับลูกค้าเดิม
  อาทิเช่น
  ให้ราคาพิเศาในเล่มพิเศษนอกเหนือจากเล่มปกติที่ลูกค้าได้มีการโฆษณาหลายครั้งมให้ส่วนลดแก่ลูกค้าที่ซื้อโฆษณาระยะยาวในนิตยสารเล่มปกติ

ลักษณะลูกค้าและกลุ่มลูกค้าเป้าหมาย

  กลุ่มผู้อ่านเป้าหมาย

กลุ่มผู้อ่านเป้าหมายสามารถแบ่งได้ตามประเภทของสิ่งพิมพ์ ประกอบด้วย

-   นิตยสารอิมเมจ : ไม่จำกัดเพศหรืออายุของกลุ่มผู้อ่าน ประกอบด้วย บุคคลหลายสาขาอาชีพ
    เช่น นักเรียน นักศึกษา นักโฆษณา ผู้คนในวงการแฟชั่น และวงสังคม แพทย์ นักพัฒนา
    บรรณาธิการ นักการเมือง และคนทำงานโดยทั่วไป เป็นต้น

-   นิตยสารมาดาม ฟิกาโร :
    เป็นนิตยสารที่เหมาะสมสำหรับเป้าหมายหลักที่เป็นผู้หญิงที่มีอายุระหว่าง 25-35 ปี
    เป็นผู้หญิงที่มีความสนใจในแฟชั่น และศิลปะอันสวยงาม
    มีรสนิยมในการแต่งกายและการเลือกใช้ของต่างๆ

-   นิตยสารเฮอร์ เวิลด์ : เป็นนิตยสารสำหรับเป้าหมายหลักที่เป็นผู้หญิงวัยรุ่น
    จนถึงวัยแรกทำงาน อายุตั้งแต่ 18-28 ปี
    เป็นนิตยสารเพื่อแนะนำเคล็ดลับหรือสาระและบันเทิงต่างๆ เพื่อการใช้ชีวิตอย่างมีความสุข
    และเตรียมพร้อมสำหรับการก้าวไปสู่อีกช่วงวัยของชีวิตการทำงาน

-   นิตยสารแมกซิม : เป็นนิตยสารสำหรับผู้ชายรุ่นใหม่ มีความเป็นตัวของตัวเอง อายุระหว่าง
    18-40 ปี

-   In Magazine : เป็นนิตยสารสำหรับผู้หญิงวัย 18-29 ปี นักศึกษา คนทำงาน

-   หนังสือเล่ม : สำหรับผู้หญิง อายุ 17-35 ปี

  กลุ่มลูกค้าและช่องทางการจัดจำหน่ายสิ่งพิมพ์

ในส่วนของนิตยสาร

-   ในเขตกรุงเทพมหานคร จะขายผ่านตัวแทนจำหน่าย เพื่อกระจายให้แก่แผงร้านหนังสือชั้นนำ
    โดยเฉพาะในย่านธุรกิจซึ่งมีทั้งลักษณะขายขาด ไม่มีการรับคืน และมีการรับคืน
    แล้วแต่เงื่อนไขการรับคืนสินค้าที่แต่ละบริษัทกำหนด
    โดยบริษัทฯจ่ายค่าตอบแทนการขายเป็นร้อยละของราคาหน้าปก

-   ในต่างจังหวัด จะขายให้แก่ตัวแทนจัดจำหน่ายคือ บริษัท ธนบรรณ จำกัด และ บริษัทเพ็ญบุญ
    จำกัด โดยบริษัทฯจะรับคืนสินค้าภายใต้เงื่อนไขของการรับคืนสินค้าที่แต่ละบริษัทกำหนด

-   ขายให้แก่สมาชิก โดยการจัดส่งทางไปรษณีย์ โดยลูกค้าติดต่อกับกลุ่มบริษัทโดยตรง

-   การจัดจำหน่ายผ่านผู้ค้าปลีก หรือแผงร้านค้าย่อย ซึ่งจะติดต่อรับสินค้ากับกลุ่มบริษัทโดยตรง

-   การจัดจำหน่ายผ่านทางโทรศัพท์ หรือทาง Internet

    การจัดจำหน่ายนิตยสารเกือบทั้งหมดส่วนใหญ่ จะเป็นการขายตรงให้แก่ตัวแทนจัดจำหน่าย

    ในส่วนของหนังสือเล่ม

-   ขายตรงให้แก่ตัวแทนจัดจำหน่าย 2 ราย คือ บริษัท งานดี จำกัด และบริษัท ซีเอ็ดยูเคชั่น
    จำกัด (มหาชน) ซึ่งแบ่งตามประเภทของหนังสือเล่ม และตัวแทนจัดจำหน่ายทั้ง 2 ราย
    จะขายต่อให้แก่ร้านหนังสือชั้นนำ โดยตัวแทนจัดจำหน่ายจะได้รับค่าตอบแทนการขาย
    เป็นร้อยละของราคาหน้าปก ตามจำนวนเล่มที่ขายได้

-   การจัดจำหน่ายผ่านทางไปรษณีย์ โดยลูกค้าติดต่อกับธุรกิจสิ่งพิมพ์โดยตรง

-   การจัดจำหน่ายเอง ในงานสัปดาห์หนังสือ

    การจัดจำหน่ายหนังสือเล่มเกือบทั้งหมดส่วนใหญ่จะเป็นการขายตรงให้แก่ตัวแทนจัดจำหน่าย

  สัดส่วนการจัดจำหน่ายสิ่งพิมพ์แบ่งตามพื้นที่ขาย

  -------------------- ------------------------- -------------------------
  พื้นที่ขาย               นิตยสาร(ร้อยละ)             หนังสือเล่ม (ร้อยละ)

  เขตกรุงเทพมหานคร      75                        70

  ต่างจังหวัด             25                        30
  -------------------- ------------------------- -------------------------

  กลุ่มลูกค้าซื้อโฆษณาในนิตยสาร

1)  กลุ่มลูกค้าที่เป็นบริษัทโฆษณา (Agency) บริษัทโฆษณาจะซื้อเนื้อที่โฆษณาจากเจ้าของหนังสือ
    และจะเป็นผู้เสนอการจัดสรรและวางแผนการใช้สื่อโฆษณาของลูกค้าผู้เป็นเจ้าของสินค้า

2)  ลูกค้าโดยตรง (Direct Customer)
    เป็นกลุ่มลูกค้าที่เป็นเจ้าของสินค้าที่มีความสนใจที่จะลงโฆษณาในนิตยสาร

การจำหน่ายและช่องทางการจำหน่าย

  ช่องทางการจำหน่ายของกลุ่มธุรกิจสื่อสิ่งพิมพ์จะเป็นลักษณะของการขายให้แก่บริษัทโฆษณาประมาณร้อยละ
  50 ของยอดขาย และขายตรงให้กับลูกค้าประมาณร้อยละ 50 ของยอดขายโฆษณาสื่อสิ่งพิมพ์

  สัดส่วนการขายให้แก่ลูกค้ารายใหญ่ 10 รายแรกต่อรายได้ในช่วง 3 ปีที่ผ่านมา

  หน่วย : ร้อยละ

  --------------------------------------- ---------- ---------- ----------
                                          2548       2549       2550

  รายได้รวมกันของลูกค้า 10 รายแรก             50.4       51.0       70.4
  --------------------------------------- ---------- ---------- ----------

  ในระยะ 3
  ปีที่ผ่านมากลุ่มธุรกิจสื่อสิ่งพิมพ์ไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ 30
  ของรายได้รวมของกลุ่มธุรกิจสื่อสิ่งพิมพ์

3.2.2 สภาพการแข่งขัน / แนวโน้มภาวะอุตสาหกรรมและการแข่งขัน

  สภาพการตลาดนิตยสารที่ผ่านมานับตั้งแต่ปี 2548 จนถึงปัจจุบัน พบว่ามีการแข่งขันสูงมาก
  มีนิตยสารทั้งหัวในและหัวนอกเกิดขึ้นมาใหม่ในตลาด
  และมีการแบ่งประเภทของนิตยสารเฉพาะกลุ่มมากขึ้น
  อย่างไรก็ตามได้มีการปิดตัวลงของนิตยสารหลายฉบับเช่นกัน
  แม้จะมีการดำเนินธุรกิจมาแล้วนับสิบปี
  ทั้งนี้เนื่องจากสภาพความไม่แน่นอนทางเศณษฐกิจและการเมือง วิกฤตการณ์ราคาน้ำมัน
  ส่งผลให้รายได้จากการขายต่ำลง ขณะเดียวกันต้นทุนการผลิตก็สูงขึ้น
  อีกทั้งงบประมาณที่ใช้จ่ายสำหรับสื่อนิตยสารก็ลดลง จากการสำรวจของ บริษัท นีลเส็น มีเดีย
  รีเสิร์ช (ประเทศไทย) บริษัทผู้ทำการสำรวจการใช้งบโฆษณาผ่านสื่อ
  พบว่าสื่อทางนิตยสารมีส่วนแบ่งการตลาดอยู่ประมาณร้อยละ 6.42 ของสื่อทุกประเภทและ
  ยังคงแสดงตัวเลขติดลบของการใช้สื่อนิตยสารต่อเนื่องและมากขึ้น ในปี 2550
  งบโฆษณาผ่านสื่อนิตยสารมีการเติบโตลดลงร้อยละ 4.47 เมื่อเทียบกับปีก่อน
  โดยคิดเป็นเม็ดเงินโฆษณาทั้งสิ้นประมาณ 5,903 ล้านบาท จาก 6,179 ล้านบาท ในปีที่ผ่านมา
  และงบประมาณจำนวนนี้ยังถูกเฉลี่ยไปยังนิตยสารที่เกิดใหม่ โดยเฉพาะหัวต่างประเทศด้วย
  ทำให้รายได้เฉลี่ยต่อปี 2550 ของนิตยสารแต่ละฉบับลดลงไปโดยอัตโนมัติ

  สำหรับหนังสือเล่ม ผู้ประกอบการของหนังสือเล่มสามารถแบ่งออกเป็น 3 ขนาด คือ
  ขนาดใหญ่ได้แก่ กลุ่มอมรินทร์ ซึ่งครอบคลุมตลาดส่วนใหญ่ และแบ่งเป็นสำนักพิมพ์ต่างๆ
  ตามประเภทหนังสือที่ชัดเจน เช่น สำนักพิมพ์อมรินทร์ สำนักพิมพ์แพรวสุดสัปดาห์
  สำนักพิมพ์คลีนิคบ้านและสวน สำนักพิมพ์ครัวบ้านและสวน สำนักพิมพ์อรุณ กลุ่มนานมีบุคส์ กลุ่มเนชั่น
  และกลุ่มมติชน ส่วนสำนักพิมพ์บลิส พับลิชชิ่ง
  ถือเป็นสำนักพิมพ์ขนาดกลางที่มีความชัดเจนในการประกอบธุรกิจ
  และมุ่งเน้นตลาดที่มีโอกาสและยังไม่มีสำนักพิมพ์ใดครองตลาดอยู่ และสำนักพิมพ์ขนาดเล็กอื่นๆ
  ซึ่งมีอีกจำนวนมาก การแข่งขันในตลาดหนังสือเล่ม ในภาพรวมการแข่งขันมีความรุนแรงขึ้น
  เนื่องจากปริมาณการออกหนังสือเล่มเพิ่มขึ้นโดยเฉลี่ย 31 เล่มต่อวัน[5]
  โดยที่แนวโน้มการอ่านหนังสือไม่ปรากฎเด่นชัดนัก ส่วนใหญ่เป็นลักษณะไปตามกระแสนิยม
  ซึ่งส่งผลให้ทุกสำนักพิมพ์ลดปริมาณการออกหนังสือลง
  และสำนักพิมพ์ขนาดเล็กได้ทยอยปิดตัวกันลงไป ขณะที่สำนักพิมพ์ที่มีศักยภาพ
  คือสำนักพิมพ์ขนาดกลาง ซึ่งสำนักพิมพ์บลิส พับลิชชิ่ง ซึ่งเป็นสำนักพิมพ์ขนาดกลาง
  มีความสามารถในการแข่งขันอยู่ในระดับที่น่าพอใจ
  เนื่องจากมีกลุ่มเป้าหมายในเซ็กเมนต์ที่ชัดเจนมาก และเป็นที่หนึ่งในเซ็กเมนต์ตลอดมา
  ทั้งตลาดหนังสือแปล และนิยายแปลรักโรแมนติกคอมเมอดี้สำหรับผู้หญิง ซึ่งในส่วนหนังสือ J-Book
  คู่แข่งมีเพียง 2-3 รายเท่านั้น และมีกำลังการผลิตเพียงแค่ 10% ของสำนักพิมพ์บลิส พับลิชชิ่ง
  ส่วนนิยายแปลรักโรแมนติกคอมเมอดี้สำหรับผู้หญิง เป็นตลาดขนาดเล็ก และคู่แข่งค่อยๆ
  ทยอยปิดตัวไป ทำให้มีการแข่งขันค่อนข้างต่ำ ขณะเดียวกันสำนักพิมพ์บลิส พับลิชชิ่ง ยังมีการทำ
  Customer Relationship Management: CRM อย่างต่อเนื่อง
  จึงทำให้สามารถรักษาฐานลูกค้าและระดับยอดขายได้อย่างน่าพอใจ

  แผนภาพแสดงมูลค่าค่าโฆษณาในสื่อสิ่งพิมพ์ (ล้านบาท)

[]

ที่มา: บริษัท นีลเส็น มีเดีย รีเสิร์ช (ประเทศไทย)

  แนวโน้มภาวะอุตสาหกรรมและการแข่งขัน

  คาดการณ์ว่าในปี 2551 การแข่งขันในตลาดนิตยสาร ยังคงมีการแข่งขันที่รุนแรง
  ในส่วนของคุณภาพนิตยสารทั้งคอนเทนต์ รูปแบบ การกำหนดวันวางแผง
  รวมถึงพฤติกรรมผู้บริโภคที่เปลี่ยนแปลงไป
  ดังนั้นผู้ผลิตนิตยสารไทยจึงจะต้องมีการปรับตัวรับกระแสดิจิทัล
  พับลิชชิ่งที่กำลังจะมาแรงในตลาดโลก ซึ่งจะส่งผลให้เม็ดเงินโฆษณาผ่านสื่อสิ่งพิมพ์ลดลง
  แม้ยอดผู้ใช้อินเทอร์เน็ตในประเทศไทยจะยังน้อย แต่คาดการณ์ว่าในอนาคตยอดผู้ใช้อินเตอร์เน็ต
  จะมีเพิ่มมากขึ้นเรื่อยๆ นอกจากนี้ ปัจจัยจากสภาพเศรษฐกิจ
  และการเมืองที่ยังคงมีความไม่แน่นอน ยังส่งผลต่อการจับจ่ายใช้สอยของผู้บริโภคอีกด้วย ดังนั้น
  ผู้ผลิตนิตยสารจำเป็นจะต้องปรับตัวให้ทันสมัยอยู่เสมอให้รับกับพฤติกรรมของผู้อ่านที่เปลี่ยนแปลงไป
  ไม่ว่าจะเป็นเรื่องของเนื้อหา ด้านการตลาด การจัดจำหน่ายและการขายโฆษณา
  และที่สำคัญคือความพึงพอใจและความต้องการของลูกค้าที่บริษัทจะต้องปรับให้ตอบสนองความต้องการของผู้อ่านได้อย่างสูงสุด
  อย่างไรก็ตามเป็นที่น่าสังเกตว่า ยอดจำหน่ายหนังสือสามารถทรงตัวอยู่ได้ในระดับร้อยละ 0.2
  ของ GDP ของประเทศ[6] ได้เป็นระยะเวลาที่ต่อเนื่องกันมาตั้งแต่ปี พ.ศ. 2547
  ดังนั้นจึงอาจกล่าวได้ว่า
  การขึ้นลงของภาวะเศรษฐกิจในภาพรวมส่งผลกระทบต่อธุรกิจหนังสือในระดับคงที่และเป็นไปในทิศทางเดียวกัน
  นอกจากนี้
  ตัวเลขดังกล่าวยังสะท้อนให้เห็นถึงจำนวนผู้อ่านหนังสือในประเทศไทยยังเป็นฐานที่เล็กมาก
  ซึ่งยังมีโอกาสที่จะเติบโตได้อีกมากในอนาคต
  ดังนั้นจึงเชื่อว่าโอกาสเติบโตของนิตยสารหน้าใหม่จะยังมีอยู่
  เนื่องจากมีเงื่อนไขทางธุรกิจค่อนข้างน้อยเมื่อเทียบกับสื่ออื่นๆ เช่น ไม่ต้องอาศัยสัญญาสัมปทาน
  และต้นทุนการผลิตต่ำกว่าสื่ออื่นๆ มาก

  3.3 การจัดหาผลิตภัณฑ์หรือบริการ

3.3.1 การจัดให้ได้มาซึ่งผลิตภัณฑ์เพื่อจำหน่าย
องค์ประกอบสำคัญในการผลิตนิตยสารและหนังสือเล่ม

1)  เนื้อเรื่อง (Content)

  ในการผลิตนิตยสารอิมเมจ
  บรรณาธิการบริหารจะเป็นผู้ให้นโยบายโดยรวมในการจัดทำเนื้อหาของนิตยสาร
  ส่วนรองบรรณาธิการบริหาร จะเป็นผู้ควบคุมการผลิตและให้ต้นฉบับเสร็จตรงเวลา
  รวมทั้งติดต่อนักเขียนพิเศษ (คอลัมนิสต์) ให้ส่งต้นฉบับและรูปภาพประกอบตามกำหนด
  และกองบรรณาธิการทุกคนจะมีส่วนร่วมในการคิดรายละเอียดเนื้อหาภายในฉบับ

  ในการผลิตนิตยสารหัวนอก บรรณาธิการบริหารจะเป็นผู้ควบคุมการจัดทำนิตยสาร
  ภายใต้มาตรฐานของเนื้อหาและรูปแบบเดียวกันจากเจ้าของนิตยสาร
  ทั้งนี้อาจมีการปรับปรุงเพิ่มเติมในส่วนของเนื้อหาบ้าง
  เพื่อให้สอดคล้องกับรูปแบบการดำเนินชีวิตของคนไทย

    ในการผลิตหนังสือเล่มจะมีวัตถุดิบหรือต้นฉบับมาจาก 3 แหล่งคือ

-   การแปลจากหนังสือต่างประเทศ โดยจ่ายค่าลิขสิทธิ์ให้แก่ผู้เขียน และจ่ายค่าแปลให้แก่ผู้แปล
    ตามราคาที่ตกลงกัน และตามจำนวนหนังสือที่ขายได้

-   การรวบรวมต้นฉบับจากนิตยสารหรือหนังสือพิมพ์ และจ่ายค่าลิขสิทธิ์ให้แก่นักเขียน
    ตามราคาที่ตกลงกัน และตามจำนวนหนังสือที่ขายได้

-   การสร้างเนื้อหาขึ้นมาใหม่ ส่วนใหญ่จะเป็นหนังสือคู่มือ เช่นคู่มือความงาม
    มีการจ่ายค่าตอบแทนให้แก่ผู้ให้เนื้อหา และผู้เขียน รูปแบบผลตอบแทนมีหลายแบบ เช่น
    จ่ายตามราคาที่ตกลงกัน และตามจำนวนหนังสือที่ขายได้

2)  บุคลากร

    บุคลากรจะเป็นพนักงานประจำ ในส่วนที่เกี่ยวกับการผลิตนิตยสารซึ่งปัจจุบันมีด้วยกัน 5
    ฉบับประกอบด้วย ฝ่ายกองบรรณาธิการ ฝ่ายศิลปกรรม และพิสูจน์อักษร รวมทั้งสิ้น 141 คน
    นอกจากนี้จะมีการจ้างช่างภาพมืออาชีพในการถ่ายภาพแฟชั่นในบางกรณี
    และจ้างนางแบบจากภายนอกทั้งในและนอกสังกัดของกลุ่มบริษัท

    ในส่วนที่เกี่ยวกับการผลิตหนังสือเล่มจะประกอบด้วยพนักงานประจำ คือฝ่ายกองบรรณาธิการ
    ฝ่ายศิลปกรรม และพิสูจน์อักษร รวมทั้งสิ้น 14 คน
    นอกจากนี้กลุ่มบริษัทจะว่าจ้างนักแปลที่มีความถนัดในการแปลหนังสือตามแนวที่ถนัด
    และมีการจ้างนักแปลหน้าใหม่ที่มีคุณภาพ
    เพื่อให้หนังสือมีคุณภาพและมีความโดดเด่นจากหนังสือเล่มของคู่แข่ง
    สำหรับการผลิตหนังสือที่มีการสร้างเนื้อหาใหม่
    บริษัทฯจะคัดเลือกผู้ที่มีความชำนาญและมีชื่อเสียงในด้านต่างๆ มาเป็นผู้ให้เนื้อหา

3)  การจัดพิมพ์

    ธุรกิจสิ่งพิมพ์จะจ้างโรงพิมพ์ภายนอกในการจัดพิมพ์นิตยสารและหนังสือเล่ม
    สำหรับขั้นตอนในการจัดพิมพ์ เริ่มจากการให้โรงพิมพ์เสนอราคา
    และกลุ่มบริษัทจะทำการคัดเลือกโรงพิมพ์ ต่อจากนั้น
    กลุ่มบริษัทและโรงพิมพ์จะทำการวางแผนงานพิมพ์ร่วมกัน ก่อนจะนำไปสู่กระบวนการจัดพิมพ์
    และจัดจำหน่ายเป็นลำดับถัดไป

    ต้นทุนการผลิต

    ในส่วนของต้นทุนการผลิตของกลุ่มบริษัท ค่าใช้จ่ายหลัก คือ ต้นทุนค่ากระดาษ
    ค่าใช้จ่ายค่าจ้างนางแบบ นายแบบ
    ค่าใช้จ่ายเกี่ยวกับสถานที่ใช้ในการถ่ายทำและอุปกรณ์ที่ใช้ในการผลิต
    ค่าลิขสิทธิ์หนังสือจากต่างประเทศ
    ซึ่งจะต้องมีการบริหารต้นทุนให้สอดคล้องกับการวางรูปเล่มและการนำเสนอการโฆษณาทั้งทางตรงและการโฆษณาเพื่อสร้างมูลค่าเพิ่มให้แก่ลูกค้า

3.3.2 ผลกระทบต่อสิ่งแวดล้อม

ไม่มี

  3.4 งานที่ยังไม่ได้ส่งมอบ

ไม่มี

ธุรกิจสร้างสรรค์และบริหารงานกิจกรรม

  3.1 ลักษณะผลิตภัณฑ์หรือบริการ

  ธุรกิจสร้างสรรค์และบริหารงานกิจกรรม (Event Creative & Management)
  เป็นธุรกิจให้บริการเกี่ยวกับงานกิจกรรมแบบครบวงจร ตั้งแต่เสนอแนวความคิดในการจัดกิจกรรม
  จัดหาผู้รับเหมาในงานด้านต่างๆ และติดต่อประสานงานกับทุกฝ่ายที่เกี่ยวข้อง
  เพื่อให้สามารถบริหารงานให้สอดคล้อง ตรงตามจุดมุ่งหมายของลูกค้าที่ตั้งไว้ โดยมีบริษัท
  อินเด็กซ์ อีเว้นท์ เอเจนซี่ จำกัด (มหาชน) และบริษัทในเครือ
  เป็นผู้ดูแลและดำเนินธุรกิจที่เกี่ยวเนื่องกันอย่างครบวงจร ซึ่งสามารถแบ่งได้เป็น 2 กลุ่ม คือ

1.  กลุ่มบริการสร้างสรรค์บริหารงานการสื่อสารทางการตลาด
    กลุ่มนี้จะให้บริการด้านความคิดสร้างสรรค์และผลิตงานออกมาเพื่อสื่อสารทางการตลาดอย่างครบวงจรทั้งงานกิจกรรมทางการตลาด
    (Event Marketing) งานด้านโฆษณา ประชาสัมพันธ์

2.  กลุ่มบริการจัดหาอุปกรณ์,ก่อสร้างและการแสดงพิเศษสำหรับจัดอีเวนต์ต่างๆ อาทิ ระบบ แสง
    สี เสียง เทคนิคพิเศษต่างๆ
    บริการให้เช่าเครื่องมืออุปกรณ์กล้องและเครื่องมือตัดต่อภาพและเสียง
    บริการจัดหาอุปกรณ์เครื่องมือ ก่อสร้างเวที นิทรรศการ และ งานฉากสำหรับรายการโทรทัศน์
    รวมถึงนำเข้าการแสดงพิเศษที่น่าตื่นตาตื่นใจเพื่อดึงดูดผู้ชมโดยร่วมมือกับบริษัทที่เป็นพันธมิตรในต่างประเทศทั่วโลก

  ผลงานหลากหลายรูปแบบของกลุ่มธุรกิจสร้างสรรค์และบริหารงานกิจกรรมได้สร้างนวัตกรรมใหม่ให้กับภาคธุรกิจ
  ทั้งในแง่ของความคิดสร้างสรรค์และเทคโนโลยีอย่างต่อเนื่องและเสมอมา
  โดยผลงานที่มีชื่อเสียงและได้รับการกล่าวถึงในวงกว้าง
  และเป็นบริษัทที่ได้รับรางวัลจากทั้งต่างประเทศและในประเทศมากที่สุดในธุรกิจเดียวกัน

3.2 การตลาดและภาวะการแข่งขัน

3.2.1 นโยบายและลักษณะการตลาด

กลยุทธ์ในการแข่งขัน

-   ตอบสนองทุกความต้องการของงานสร้างสรรค์และบริหารกิจกรรม (Full -Service Live
    Branding)

  กลุ่มบริษัท อินเด็กซ์
  มีการขยายธุรกิจเพื่อสนับสนุนและรองรับทุกความต้องการในการสร้างสรรค์และบริหารกิจกรรม
  มุ่งวางแผนเชิงกลยุทธ์เพื่อเจาะลึกเข้าหากลุ่มผู้บริโภคเป้าหมายได้ถึงตัวมากขึ้น
  โดยชูจุดเด่นของผลิตภัณฑ์ สินค้า หรือองค์กร
  เพื่อสร้างความสัมพันธ์และประสบการณ์ร่วมเกี่ยวกับตราสินค้านั้นๆในใจของผู้บริโภค
  เน้นการมีส่วนร่วมของผู้บริโภคในทุกกิจกรรมที่จัดขึ้น ทั้งยังมีโครงสร้างคณะทำงานที่ยืดหยุ่น
  พร้อมปรับตัวรองรับงานกิจกรรมได้หลากหลายขนาดและรูปแบบ

-   มอบความแปลกใหม่และความแตกต่าง (Innovative Event)

    ด้วยการขยายเครือข่ายพันธมิตรต่างชาติกว่า 10 รายในหลายประเทศด้วยกัน
    ไม่ว่าจะเป็นบริษัทผู้รับจัดงานหรือผู้ผลิตอุปกรณ์ต่างๆ
    ทำให้กลุ่มธุรกิจสร้างสรรค์และบริหารงานกิจกรรมสามารถพัฒนาและปรับปรุงรูปแบบของบริการ
    ให้มีความแตกต่างทั้งในแง่ของความคิดสร้างสรรค์ใหม่ๆ รวมทั้งการนำเอาเทคโนโลยีสมัยใหม่
    อุปกรณ์เครื่องเล่น และการแสดงที่ไม่มีในประเทศ
    มาสร้างความแปลกใหม่ให้กับกิจกรรมได้เสมอ

-   สร้างมูลค่าเพิ่มให้กับงานของลูกค้า (Beyond Expectation)

    งานกิจกรรมทางการตลาดที่กลุ่มธุรกิจสร้างสรรค์และบริหารงานกิจกรรมสร้างขึ้น
    มิใช่เพียงเพื่อการนำกลุ่มเป้าหมายมาใกล้ชิดกับตราสินค้า
    และให้ได้รับประสบการณ์ตรงในการใช้สินค้านั้นๆ (Brand Experience) เพียงอย่างเดียว
    แต่ยังรวมถึงการวางกลยุทธ์ทางการตลาดเข้ามาผสมผสาน
    และล่าสุดยังได้มีการพัฒนาบริการทางด้านการขยายผลการรับรู้ถึงกิจกรรมให้กระจายไปสู่กลุ่มเป้าหมายได้กว้างขวางยิ่งขึ้น
    ทั้งนี้ก็เพื่อผลลัพธ์สูงสุดของการจัดกิจกรรม
    และล่าสุดมีการสร้างความร่วมมือกับบริษัทที่มีชื่อเสียงและความน่าเชื่อถือสูงในด้านการจัดทำวิจัย
    เพื่อวัดผลการจัดกิจกรรมในเชิงของความสามารถในการเข้าถึงกลุ่มเป้าหมาย
    มุ่งตอบคำถามในแง่ของความคุ้มค่าของการลงทุนทำกิจกรรมให้กับลูกค้าได้อย่างเป็นรูปธรรม

-   การสร้างแบรนด์ (Brand Awareness)

    ปัจจัยสำคัญที่ทำให้ได้รับคัดเลือกเข้าไปเสนองาน คือ ชื่อเสียงและภาพพจน์ (Image)
    กรณีที่มีการคัดเลือกผู้จัดงานสำหรับกิจกรรมขนาดใหญ่ กลุ่มบริษัท อินเด็กซ์
    ยังคงครองความได้เปรียบในเชิงภาพลักษณ์แห่งความเป็นผู้นำในการสร้างสรรค์กิจกรรมทางการตลาดที่โดดเด่น
    โดยเฉพาะงานระดับใหญ่ที่มีการกล่าวถึงในวงกว้าง
    และยังเป็นที่ยอมรับอย่างกว้างขวางในแวดวงการศึกษาในระดับมหาวิทยาลัยต่าง
    ๆและสถาบันและบริษัทได้เชิญผู้บริหารของบริษัทเป็นผู้บรรยายอย่างสม่ำเสมอ

    ลักษณะลูกค้าและกลุ่มลูกค้าเป้าหมาย

  กลุ่มลูกค้าเป้าหมายแบ่งออกเป็น 2 กลุ่มดังต่อไปนี้

1)  กลุ่มธุรกิจเอกชน เป็นลูกค้าหลักและกลุ่มเป้าหมาย
    ลูกค้ากลุ่มนี้มีความต้องการที่จะเข้าถึงผู้บริโภคให้ได้มากที่สุด
    บริการหลักที่ใช้ส่วนใหญ่เป็นกิจกรรมทางการตลาด (Event Marketing)
    และเสริมสร้างภาพลักษณ์ของตราสินค้า (Brand Activation)
    อาทิการเปิดตัวสินค้าหรือบริการ การส่งเสริมการขาย การจัดเลี้ยงให้กับตัวแทนจำหน่าย
    เป็นต้น ลูกค้าในกลุ่มนี้มีทั้งผู้ประกอบการข้ามชาติ เช่น ยูนิลีเวอร์ แอมเวย์ เชฟโรเลต
    และผู้ประกอบการในประเทศที่ส่วนใหญ่เป็นบริษัท และกลุ่มบริษัทเอกชนขนาดใหญ่ เช่น
    บมจ.ปตท. เครือซิเมนต์ไทย บจก. ไทยประกันชีวิต และกลุ่มบริษัททรู เป็นต้น
    ซึ่งบริษัทเหล่านี้ต้องการบริษัทที่มีความน่าเชื่อถือจากผลงานที่ผ่านมาและมีความสามารถทั้งในความคิดสร้างสรรค์ที่แปลกใหม่ขณะเดียวกันสามารถนำทำให้เกิดจริงได้

2)  หน่วยงานของรัฐ
    ลูกค้ากลุ่มนี้มีความต้องการจัดกิจกรรมเพื่อสื่อสารกับประชาชนซึ่งอาจจะออกมาในรูปของงานนิทรรศการหรือกิจกรรมพิเศษต่างๆหรืออาจเป็นกิจกรรมการประชุมหรือ
    สัมมนาระดับนานาชาติ ตัวอย่างของลูกค้ากลุ่มนี้ได้แก่ การท่องเที่ยวแห่งประเทศไทย
    กระทรวงวิทยาศาสตร์และเทคโนโลยี กรมส่งเสริมการส่งออก ธนาคารแห่งประเทศไทย
    และตลาดหลักทรัพย์แห่งประเทศไทย กรุงเทพมหานคร ศาลปกครองเป็นต้น
    ซึ่งหน่วยงานเหล่านี้ต้องการบริษัทที่สามารถให้บริการได้ครบวงจรทั้งในเชิงอีเวนต์หรือหากต้องมีการด้านโฆษณาประชาสัมพันธ์ซึ่งกลุ่มบริษัทอินเด็กซ์สามารถให้บริการได้อย่างครบถ้วน

  ในระยะ 3
  ปีที่ผ่านมากลุ่มธุรกิจสร้างสรรค์และบริหารงานกิจกรรมไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ
  30 ของรายได้รวม
  เนื่องมาจากลักษณะการรับงานครอบคลุมการให้บริการกับธุรกิจเอกชนหลายส่วนงานแตกต่างกันออกไปตามประเภทของลูกค้าที่มีการว่าจ้าง

นโยบายการกำหนดราคา

  กลุ่ม Index พิจารณาจากระดับความยากง่ายของงาน
  ระยะเวลาในการดำเนินการต้นทุนการดำเนินการด้านต่างๆ ที่เป็นส่วนประกอบในการจัดกิจกรรม
  และบวกกำไรส่วนเพิ่มในการกำหนดราคาของงานเพื่อเสนอต่อลูกค้า

ช่องทางการให้บริการ

  กลุ่ม Index ได้รับคัดเลือกในการจัดและบริหารกิจกรรมผ่าน 2 ช่องทาง ดังต่อไปนี้

  1) ผ่านการเข้าเสนอแผนงาน(Pitch)

  กลุ่ม Index มีทีมงานส่วนงานการตลาดและบริหารลูกค้า (Strategic Event Planning)
  ที่รับผิดชอบติดตามการเคลื่อนไหวของตลาด และเสาะหาลูกค้าใหม่ๆ
  เพื่อแนะนำให้รู้จักกับบริการของ Index โดยลูกค้าจะเชิญ Index เข้าร่วมเสนอแผนงาน
  (Pitch) แข่งกับผู้รับจัดกิจกรรมรายอื่นๆ สำหรับลูกค้ารายเดิม
  ทีมงานมีหน้าที่รักษาความสัมพันธ์ที่ดีอย่างต่อเนื่อง เพื่อทราบถึงแผนการจัดกิจกรรมด้านการตลาด
  และเสนอแนวคิดในการจัดกิจกรรมใหม่ๆ แก่ลูกค้า โดยส่วนใหญ่ Index
  จะได้รับเลือกให้จัดงานโดยไม่ต้องผ่านกระบวนการเสนอแผนงาน

  2) ผ่านทางสายสัมพันธ์ (Strategies Partner)

  งานที่ได้รับส่วนใหญ่มาจากสายสัมพันธ์ทางธุรกิจมากกว่าการเข้าเสนอแผนงานแข่งกับรายอื่นๆ
  เนื่องจากผู้ร่วมทุน โดยเฉพาะกลุ่มจีเอ็มเอ็ม แกรมมี่ และกลุ่มนิตยสารเปรียว ทั้งนี้กลุ่ม Index
  และพันธมิตรจะคำนึงถึงคุณภาพของผลงานเป็นปัจจัยหลักถึงแม้จะเป็นธุรกิจที่ได้จากสายสัมพันธ์ทางธุรกิจ

3.2.2 สภาพการแข่งขัน

  ในธุรกิจการบริหารกิจกรรมนั้นถึงแม้จะมีผู้ประกอบการจำนวนมากถึง 200
  บริษัทแต่เป็นบริษัทขนาดเล็กมีพนักงานไม่ถึง 20 คนเป็นหลักและพนักงานไม่เกิน ห้าสิบคนอยู่เพียง
  25 บริษัท บริษัทขนาดที่มีพนักงานเกินกว่า 50 คนไม่เกิน 10 บริษัท
  การแข่งขันในธุรกิจนี้จึงมีการแบ่งตลาดตามขนาดของบริษัทอย่างชัดเจนและยิ่งเป็นบริษัทที่สามารถให้บริการได้ครบวงจรยิ่งน้อยลงอีก
  ในธุรกิจให้เช่าอุปกรณ์ยิ่งมีผู้แข่งขันน้อยมากเมื่อเทียบขนาดกับกลุ่มของอินเด็กซ์แล้วซึ่งมีเพียงบริษัทเดียวเท่านั้นจึงถือว่าการแข่งขันยังไม่รุ่นแรงมาก

  แนวโน้มภาวะอุตสาหกรรมและการแข่งขัน

  อุตสาหกรรมการจัดกิจกรรมการตลาดมีแนวโน้มเติบโตอย่างต่อเนื่องเพราะวันนี้กิจกรรมการตลาดมิได้อยู่ในธุรกิจใดธุรกิจหนึ่งของภาคเอกชนเท่านั้นแต่ยังได้ขยายตัวไปในภาคราชการอีกด้วยหลายหน่วยงานราชการการได้ใช้อีเวนท์มาเป็นเครื่องมืออย่างแพร่หลายนอกจากนั้นแนวโน้มการใช้อีเวนต์ยังเพิ่มทั้งความถี่และขนาดของอีเวนท์เพิ่มขึ้นอีกด้วยในด้านการแข่งขันนั้นบริษัทที่มีขนาดองค์กรขนาดใหญ่และมีชื่อเสียงจะมีโอกาสในการรับงานมากกว่าบริษัทขนาดกลางและเล็กซึ่งในตลาดมีบริษัทที่มีขนาดใหญ่ที่มียอดขายเกิดกว่าเจ็ดร้อยล้านเพียงแค่สามบริษัททำให้การแข่งขันในธุรกิจนี้ไม่รุนแรงมาก

  3.3 การจัดหาผลิตภัณฑ์หรือบริการ

3.3.1 การจัดให้ได้มาซึ่งผลิตภัณฑ์เพื่อจำหน่าย

    องค์ประกอบสำคัญสำหรับธุรกิจสร้างสรรค์และบริหารงานกิจกรรม

1)  บุคลากร

    บุคลากร มีส่วนสำคัญอย่างยิ่งในการผลิตและสร้างสรรค์ผลงาน โดยกลุ่มบริษัท
    จะมีบุคลากรที่รับผิดชอบในส่วนออกแบบ คิดสร้างสรรค์
    และบริหารจัดการให้งานกิจกรรมประสบความสำเร็จตามวัตถุประสงค์และความต้องการของลูกค้า
    โดยกลุ่มบริษัทได้ให้ความสำคัญกับการพัฒนาความรู้และแนวคิดทางการตลาดโดยจัดให้มีการอบรมและสัมมนาในหัวข้อที่เกี่ยวข้องกับธุรกิจการให้บริการของกลุ่มบริษัทให้กับบุคลากรอย่างต่อเนื่องมาโดยตลอด
    ทำให้บุคลากรสามารถออกแบบและสร้างสรรค์งานกิจกรรมบนพื้นฐานแนวคิดของกลยุทธ์ทางการตลาด

2)  เครื่องมือและอุปกรณ์ในการจัดงาน

    เครื่องมือและอุปกรณ์ในการจัดงาน
    อุปกรณ์หลักที่ใช้ในการจัดงานกิจกรรมส่วนใหญ่จะประกอบไปด้วยอุปกรณ์แสง เสียง
    และเอฟเฟคท์ต่างๆ อุปกรณ์กล้องและเครื่องมือตัดต่อภาพและเสียง อุปกรณ์เครื่องเล่น
    อุปกรณ์จัดเลี้ยง และอุปกรณ์อำนวยความสะดวก เช่น พัดลม เต้นท์
    ซึ่งเป็นอุปกรณ์ที่กลุ่มบริษัทเป็นเจ้าของเองเพื่อให้บริการลูกค้าอย่างครบวงจร โดยการผลิต
    จัดซื้อ หรือนำเข้าจากต่างประเทศ
    นอกจากนี้ยังมีอุปกรณ์ที่กลุ่มบริษัทเช่าหรือสั่งทำจากบริษัทคู่ค้า (Supplier) ได้แก่
    อุปกรณ์โครงสร้างฉากและเวทีขนาดใหญ่ และยานพาหนะสำหรับใช้ในงาน
    โดยกลุ่มบริษัทมีนโยบายที่เข้มงวดในการควบคุมคุณภาพของอุปกรณ์ต่างๆ ที่นำมาใช้
    เพื่อความเป็นเลิศในการให้บริการ

    ต้นทุนการผลิต

    กลุ่มบริษัทอินเด้กซ์เนื่องจากมีการให้บริการที่ครบวงจรเมื่อได้งานมาหนึ่งชิ้นงานค่าใช้จ่ายส่วนใหญ่จึงเป็นการจ่ายกันภายในกลุ่มซึ่งทำให้ควบคุมต้นทุนได้แม่นย่ำกว่ารวมทั้งจะทำให้เงินหมุนเวียนในกลุ่มบริษัทคล่องตัวเพราะค่าใช้จ่ายนอกกลุ่มเป็นสัดส่วนที่น้อยกว่า

3.3.2 ผลกระทบต่อสิ่งแวดล้อม

ไม่มี

  3.4 งานที่ยังไม่ได้ส่งมอบ

ไม่มี

3. ธุรกิจภาพยนตร์

  3.1 ลักษณะผลิตภัณฑ์หรือบริการ

ธุรกิจภาพยนตร์เป็นธุรกิจที่ใช้เงินลงทุนค่อนข้างสูง โดยต้นทุนหลักๆ ในการผลิต ภาพยนตร์
หนึ่งเรื่อง ได้แก่

-   ต้นทุนผลิตจะอยู่ที่ประมาณ 20 -25 ล้านบาท

-   ต้นทุนในการโปรโมท อยู่ที่ประมาณ 12 – 15 ล้านบาท

  สำหรับระยะเวลาในการผลิตภาพยนตร์ 1 เรื่องนั้น อยู่ในช่วงเวลาประมาณ 8 เดือน ถึง 1
  ปีครึ่ง แล้วแต่ Project ของภาพยนตร์ ว่าเป็นขนาดใด
  (โดยเริ่มตั้งแต่การเขียนบทจนถึงระยะเวลาที่ภาพยนตร์เข้าฉาย)

ช่องทางในการขาย / รายได้ของภาพยนตร์ ได้แก่

1.  รายได้การขายสิทธิ์ให้กับสายหนังในต่างจังหวัด

2.  รายได้จากการเข้าฉายในโรงภาพยนตร์ในระบบส่วนแบ่งจากบัตรเข้าชมภาพยนตร์ในเขต
    กรุงเทพฯ โดยมีส่วนแบ่งระหว่างบริษัท และโรงภาพยนตร์ ที่ร้อยละ 50

3.  รายได้จากการขายสิทธิ์ให้บริษัทในต่างประเทศ

4.  รายได้จากการขายสิทธิ์ให้แก่ผู้ประกอบการธุรกิจที่เกี่ยวกับ Home Entertainment ที่จะ
    นำไปผลิตเป็นวีซีดี และดีวีดี โดยรายได้จะมาก หรือน้อย ขึ้นอยู่กับว่าภาพยนตร์เรื่องนั้นทำ
    รายได้ในขณะที่ฉายในโรงภาพยนตร์ได้มากหรือไม่ หากในขณะที่ฉายในโรงภาพยนตร์
    ภาพยนตร์ทำรายได้สูง รายได้จากการขายลิขสิทธิ์หนังเรื่องนั้น ๆ ก็จะสูงตามไปด้วย

5.  รายได้จากการขายสิทธิ์ในการแพร่ภาพทางเคเบิ้ลทีวี

6.  รายได้จากการขายสิทธิ์ให้สถานีโทรทัศน์ฟรีทีวี

ตลอดระยะเวลา 3 ปีที่ผ่านมา บจก. จีทีเอช ซึ่งเป็นบริษัทในเครือ มีเป้าหมายที่จะผลิต
ภาพยนตร์ที่มีคุณภาพ โดยมีแผนที่จะผลิตภาพยนตร์ออกมาสู่ตลาดอย่างต่อเนื่องโดยเฉลี่ยที่ ประมาณ 6
– 8 เรื่องต่อปี โดยมีลักษณะเนื้อหาแตกต่างกันออกไป คือมีทั้งภาพยนตร์ตลก ภาพยนตร์รักโรแมนติก
ภาพยนตร์โรแมนติกคอมมาดี้ ภาพยนตร์สยองขวัญ ภาพยนตร์แนวไซโค (Horror)
โดยบริษัทที่เป็นที่มีความพร้อมในด้านของบุคคลากร และทีมงานที่มีความชำนาญและมี การทำ
research ตลาด และกลุ่มผู้ชมภาพยนตร์ ก่อนที่ลงทุนใน Project ใหม่ ๆ เสมอ ซึ่งเป็นปัจจัย
สำคัญที่ทำให้ภาพยนตร์ของบริษัทสามรถนำมาเสนอความแปลกใหม่ และได้รับความนิยมจากผู้ชม
ภาพยนตร์ด้วยดีตลอดมา

3.2 การตลาดและภาวะการแข่งขัน

นโยบายและลักษณะการตลาด

กลยุทธ์ทางการตลาดที่บริษัทใช้ ได้แก่ กลยุทธ์ด้านงานประชาสัมพันธ์ในการที่จะโปรโมท
ภาพยนตร์ให้เข้าถึงกลุ่มผู้ชมภาพยนตร์ที่ตั้งเป้าหมายไว้ได้ทั่วถึง ทั้งนี้เพื่อเป็นการดึงดูดให้
กลุ่มเป้าหมายเข้ามาชมภาพยนตร์ ซึ่งถือเป็นกลยุทธ์การตลาดของภาพยนตร์ โดยสิ่งที่บริษัททำคือ
เน้นการวางงบประมาณในการประชาสัมพันธ์ภาพยนตร์ให้เหมาะสม และเลือกใช้สื่อในการ

โปรโมทให้ถูกต้องกับกลุ่มเป้าหมาย

การประชาสัมพันธ์ภาพยนตร์ก่อนนำออกฉาย ถือว่ามีความจำเป็น และสำคัญอย่างมาก
สำหรับธุรกิจภาพยนตร์ในปัจจุบัน เพื่อให้ผู้ชมภาพยนตร์รับรู้ได้ว่าภาพยนตร์กำลังจะออกฉายแล้ว
และการทำการโปรโมทในรูปแบบใหม่ๆ ก็ถือว่ามีความสำคัญมาก

ภาวะการณ์แข่งขัน

มูลค่าตลาดภาพยนตร์ในปี 2550 มีมูลค่าประมาณ 3,500 – 4,000 ล้านบาท (โดยมาจาก
รายได้จาก Box Office เท่านั้น) โดยโตขึ้นจากที่ระดับ 3,300 ล้านบาท ในปี 2549
เนื่องจากในปี 2550 ที่ผ่านมานั้น มีภาพยนตร์ฟอร์มยักษ์คือเรื่อง ตำนานสมเด็จพระนเรศวร
ออกฉายทั้ง 2 ภาค

ภาพยนตร์ไทยที่ออกฉายในปี 2550 มีจำนวน 44 เรื่อง ทำรายได้รวม(เฉพาะ Box Office )
จำนวน 1,700 ล้านบาท ในส่วนของ บจก. จีทีเอช มีภาพยนตร์ออกฉายทั้งหมด 5 เรื่อง
โดยทำรายได้รวม(เฉพาะ Box Office )จำนวน 257 ล้านบาท

สำหรับในปี 2551 นั้น คาการณ์ว่า มูลค่าตลาดรวมของภาพยนตร์น่าจะใกล้เคียงกับปี 2550
แต่ในส่วนของ บจก. จีทีเอช คาดว่าจะเติบโตขึ้นที่ประมาณ 20 -30% ตามที่ได้ตั้งเป้าหมายไว้
โดย มีแผนที่จะนำภาพยนตร์ออกฉาย จำนวน 6-8 เรื่อง

ลักษณะลูกค้าและกลุ่มลูกค้าเป้าหมาย

ลูกค้าที่เป็นกลุ่มเป้าหมายของบริษัท คือ กลุ่มลูกค้าที่ชื่นชอบการชมภาพยนตร์ที่มีอายุ ระหว่าง 15 –
30 ปี เป็นกลุ่มเป้าหมายหลัก

ผู้ประกอบการหลักในตลาดภาพยนตร์

ผู้ประกอบการหลักในธุรกิจภาพยนตร์ ซึ่งได้สร้างผลงานภาพยนตร์ออกมาต่อเนื่องได้แก่

จีทีเอช สหมงคลฟิล์ม อาร์เอส ไฟว์สตาร์ และพระนครฟิล์ม

แนวโน้มการแข่งขัน

สำหรับในปี 2551 นั้น คาการณ์ว่า มูลค่าตลาดรวมของภาพยนตร์น่าจะใกล้เคียงกับปี 2550
แต่ในส่วนของ บจก. จีทีเอช คาดว่าจะเติบโตขึ้นที่ประมาณ 20 -30% ตามที่ได้ตั้งเป้าหมายไว้
โดย มีแผนที่จะนำภาพยนตร์ออกฉาย จำนวน 6-8 เรื่อง

  3.3 การจัดหาผลิตภัณฑ์หรือบริการ

การจัดให้ได้มาซึ่งผลิตภัณฑ์เพื่อจำหน่าย

    องค์ประกอบสำคัญสำหรับธุรกิจภาพยนตร์

1)  บุคลากร

    บุคลากร ได้แก่ ผู้เขียนบทภาพยนตร์ ผู้กำกับภาพยนตร์
    ถือว่ามีส่วนสำคัญอย่างยิ่งในการผลิตและสร้างสรรค์ผลงานภาพยนตร์ โดยกลุ่มบริษัทฯ
    จะมีบุคลากรที่รับผิดชอบดูแลการผลิตโดยรวมซึ่งเป็นบุคลากรฝีมือดี
    และอยู่ประจำกับบริษัทมานาน

2)  การคัดสรรนักแสดง

    บริษัทเน้นมากในเรื่องการคัด
    และเลือกเฟ้นนักแสดงให้ตรงกับลักษณะของตัวละครในบทภาพยนตร์ แต่ละเรื่อง
    โดยมีนโยบายการสรรหาที่เป็นอิสระ

3)  ระยะเวลาในการผลิต

    ในการผลิตภาพยนตร์แต่ละเรืองนั้น ใช้เวลาประมาณหนึ่งปีถึงหนึ่งปีครึ่ง
    โดยเริ่มตั้งแต่พล็อตภาพยนตร์
    และพัฒนาต่อมาเป็นบทภาพยนตร์ร่างที่หนึ่งเพื่อเสนอต่อคระกรรมการของบริษัท
    หากผ่านการคัดเลือกดว้ยคะแนนโหวตด้วยเสียงข้างมากในที่ประชุมว่าควรจะนำมาผลิตเป็นภาพยนตร์ก็จะมีการแก้ไข
    และพัฒนาบทภาพยนตร์ดังกล่าวให้เป็นบทภายนตร์ที่สมบูรณ์
    โดยขั้นตอนในการได้มาซึ่งบทภาพยนตร์ที่สมบูรณ์นี้จะใช้เวลาประมาณ 4-6 เดือน
    หลังจากได้บทภาพยนตร์ที่สมบูรณ์แล้
    ก็จะเป็นขั้นตอนของการเริ่มคำเนินการถ่ายทำโดยใช้เวลาในการถ่ายทำประมาณ 6-8
    แล้วแต่ภาพยนตร์
    หลังจากถ่ายทำเสร็จก็เป็นขั้นตอนในการตัดต่อภาพยนตร์ในห้องแล๊ปอีกประมาณ 1-2 เดือน

4)  ระยะเวลาในการโปรโมทภาพยนตร์

    โดยปกติจะทำการโปรโมทภาพยนตร์ก่อนนำภาพยนตร์ออกฉายประมาณ 1-2 เดือน
    โดยขึ้นอยู่กับชนิดของสื่อที่ใช้

3.3.2 ผลกระทบต่อสิ่งแวดล้อม

ไม่มี

  3.4 งานที่ยังไม่ได้ส่งมอบ

ไม่มี

[1] ¹ หมายเหตุ 1. กลุ่มบริษัทได้เริ่มบริหาร F.M. 89.0 MHz Banana FM ตั้งแต่วันที่ 1
มกราคม 2548

[2] หมายเหตุ คลื่น F.M. 93.0 MHz. Cool FM ได้เปลี่ยนชื่อรายการมาเป็น 93 Cool
Fahrenheit ตั้งแต่ปลายปี 2549

[3] หมายเหตุ คลื่น F.M. 106.0 MHz. Latte FM ได้เปลี่ยนชื่อรายการมาเป็น 106 Life
Plus FM ตั้งแต่วันที่ 1 มิถุนายน 2550 และได้ยกเลิกการออกอากาศไปเมื่อวันที่ 30 พฤศจิกายน
2550 เนื่องจากไม่สามารถต่อสัญญาเช่าเวลากับทางสถานีได้
ปัจจุบันทางสถานีได้ออกอากาศรายการใหม่ คือ รายการ 106 สถานีวิทยุครอบครัวข่าว
โดยเริ่มมาตั้งแต่ 1 ธันวาคม 2550 เป็นต้นมา

[4] หมายเหตุ FM Max ได้ย้ายคลื่นจาก F.M. 88.5 MHz. มาอยู่ที่ F.M. 94.5 MHz.
ตั้งแต่วันที่ 1 ต.ค.2550

[5] หมายเหตุ ข้อมูจากสมาคมผู้จัดพิมพ์และผู้จำหน่ายหนังสือแห่งประเทศไทย

[6] หมายเหตุ ข้อมูจากสมาคมผู้จัดพิมพ์และผู้จำหน่ายหนังสือแห่งประเทศไทย